Mads Kissow · Modkraft.dk\nAf Mads Kissow | 30. december 2010 | 8 kommentarer\nDen seneste sag om påstået terrorvirksomhed – et ifølge PET nært forestående voldeligt angreb på JP/Politikens Hus – slutter sig til rækken af mere eller mindre gangbare, men ganske forskellige sager om påståede terroranslag, dygtigt afværget af hhv. den hollandske, svenske og danske efterretningstjeneste.\nFormålet med dette blogindlæg er ikke så meget at diskutere skyld eller ikke-skyld i de tre nylige sager, da jeg ligesom den altovervejende del af landenes befolkning ingen mulighed eller videre faglighed har til at vurdere de juridiske aspekter af de verserende sager. Den manglende mulighed kan vi tilskrive efterretningstjenesternes parallel-statslige virksomhed og hemmelighedskræmmeri, mediernes villige accept og politikernes sanktion af dette.\nNej, formålet er forhåbentligt at give bolden op til noget, der har glimret ved sit fravær i stort set alle sager om terrorisme, nemlig en bare lidt kritisk vurdering af mediernes håndtering af sagerne og myndighedernes dygtige brug af medierne.\nKendetegnet ved disse tre sager – den tilsyneladende fummelfingrede bombebærer i Stockholm, de højtprofilerede, nu løsslupne hollandske herrer og sidst, men ikke mindst ”de professionelle” med internationale kontakter og et tilsyneladende had mod JP/Politiken – er, at medierne enten af egen motivation om sensationslyst eller som nyttige idioter for regeringer og efterretningstjenester har pisket en vanvittigt panik op hos alle, der gad/gider høre på dem.\nTerror, hvem, hvor, hvad?!\nOver de sidste par dage har jeg til min ærgrelse kunnet se den danske presse som et frådende hav af sensationshunger kaste sig over alle aspekter af sagen om disse ”professionelle terrorister med internationale forbindelser”: Historier til laveste fællesnævner om, hvordan det var at bo i samme opgang som vaskeægte terrorister, historier til at bakke op om terrorspøgelset ved at fremhæve stærk religiøsitet og nu mistænktes mønstre ifm. bøn og brug af internet, historier om, hvordan skumle personager er kommet og gået på lyssky tidspunkter – og alle med TASKER!\nHer undrer jeg mig i parantens over, hvem der er den skumle nabo, når man åbenbart belurer sin nabos gæster...\nEndvidere ærgrer jeg mig over, at samtlige medier uden snerten af kritisk sans har lappet ALT, hvad PET har fodret dem med i sig og spyttet det ud i hovedet på seere/læsere.\nNår Jakob Scharf dygtigt bruger medierne og bombastisk forkynder, at ”de ville dræbe så mange som muligt”, før nogen form for retssag endnu er begyndt, og medierne på stribe gengiver det ordret, så bidrager det ikke ligefrem til troen på en ”retfærdig og afbalanceret” rettergang.\nOveni hatten har PET jo den belejlige fordel, at de kan føre ”beviser” og ”vidner”, som INGEN, udover de selv og dem, de vælger, må se eller vide noget om.\nBeviser? Jada, masser! Men de er klassificerede og må holdes væk fra offentligheden – for offentlighedens skyld forstås..\nVidner? Ja, utvivlsomt. De skal bare transporteres hemmeligt, fremvises for PETs udvalgte skare og for guds skyld holdes væk fra forsvarsadvokater og tiltalte.. For rigets sikkerhed selvfølgelig.\nI sådanne situationer i et fungerende demokrati skulle PET og politiet (i fald de kan sameksistere med et sundt demokrati – tvivlen vokser her af gode grunde) have deres hyr med at holde kritiske journalister og borgere stangne; mennesker, der gerne ville vide, hvordan det kan være PET kan agere fuldstændigt efter forgodtbefindende, og ligesom politiet kun kan undersøges af sig selv.\nMen den hovedpine behøver etaten ingenlunde bekymre sig om her i andedammen, nej. Medieinstitutionerne accepterer nærmest entydigt denne passificering, bakker ud med et ”Ja, hr. Scharf, undskyld forstyrrelsen, hr. Scharf. Vi går over og spørger Naser Khader, hvor han køber sin habit til dronningens nytårskur i stedet.”\nHerfra skal lyde et ”godt lavet” til Jakob Scharf og co. for deres brilliante manøvrering udenom enhver form for reel demokratisk kontrol og ”thumbs up” til Scharfs mediehold, der virkeligt forstår at holde et publikum ventende, indtil det er så sultent, at det sluger hvad som helst råt..\nUnderviser i stadig i ”den fjerde statsmagt” på skolerne? Også her kunne der være brug for revision og kritisk eftertænksomhed..\nMod slutningen af denne meningsudledning vil jeg gerne stille et par spørgsmål og smide en opfordring ud – under temaet Hvor kommer spøgelset fra?:\nI krigssituationer, hvor magtbalancen er så ulige fordelt, som vi har set med den amerikansk-ledede invasion og besættelse af hhv. Irak og Afghanistan, er det så ikke meget naturligt, at den militært mindre magtfulde part søger alternativer til håbløse åbne kampsituationer overfor en overlegen krigsmaskine?\nEr det ikke forståeligt, at en lokal befolkning med en stolt mange hundrede år gammel tradition for uafhængighed ikke accepterer en besættelsesmagt og sætter sig til modstand? Og endvidere at sympatisører – med alle mulige forskellige motivationer – gør, hvad de ser muligt og effektfuldt for at modstå, skade og skræmme den fremmede besættelsesmagt og dennes allierede?\nHvordan adskiller den afganske/irakiske/(indsæt selv anden modstandssituation) modstand mod en fremmed besættelsesmagt fra den danske modstandskamp mod nazismen og den finske modstandskamp mod stalinismen, som i dag hyldes både her til lands og bredt i Vesten?\nOg sidst, men ikke mindst, og med frygt for at blive forbudt vil jeg gerne sende denne hilsen til de folk, der aktivt modsætter sig en besættelsesmagt og diverse majonet-regeringer:\nKæmp for jeres frihed og uafhængighed! Kæmp mod en overmagt, der lover frihed og demokrati, men bringer død, afhængighed og udplyndring gennem private virksomheder og nykolonialisme!\nDisclaimer: Jeg støtter ikke og deler ikke verdenssyn med hverken Hizb-ut-Tahrir, Taleban eller det sagsomspundne Al-Qaeda, men støtter retten til og kampen for frihed og selvbestemmelse.\nAf Mads Kissow | 3. december 2010 | 11 kommentarer\nI Cancun er efterfølgeren til det pinlige, KULsorte maskespil, COP15, i fuld gang. På dagsordenen står ikke en grandiøs aftale om globale co2 reduktion, men derimod mere konkrete projekter.\nTo af de absolut mest centrale diskussioner er forlængelsen af Kyoto Protokollen og en officiel indarbejdning af kvotehandel i Verdensbankens, nu FNs projekt, REDD (Reducing Emissions from Deforestation and Degradation), i det eksisterende net af co2 kvotehandel under rammener udstukket i netop Kyoto Protokollen.\nI diverse nyhedsmedier – f.eks DR nyheder og The Guardian - på tværs af specielt den vestlige verden har ”klima-fokus” den seneste tid primært været på videreførslen og udvidelsen af co2 kvotehandel. Her til morgen har der på tværs af disse medier lydt et skrig, fordi Japan netop har meddelt, at man ikke vil forlænge Kyoto Protokollen, fordi det er dårligt for konkurrenceevnen ift. bl.a. Kina. (1)\nDette præsenteres bredt som et enormt nederlag for verdens befolkning, særligt majoriteten udenfor Vesteuropa, og den ”fælles global kamp for co2 reduktion”, mens håb stadig tilskrives de sideløbende forhandlinger om REDDs inkorporation.\nI det følgende håber jeg at give jer et overblik over, hvorfor vi skal FEJRE Kyoto protokollens potentielle død og bekæmpe dens eksisterende mekanismer, primært REDD, for, at vi kommer videre mod en social og økologisk revolution; et opgør med kapitalismen for både menneskelig og økologisk bæredygtighed, fra klimaet over biodiversitet til demokrati.\nEn død Kyoto protokol er en god Kyoto protokol\nCo2 kvotehandel under Kyoto protokollen er en samling af mekanismer, der kvantificerer det tidigere fælles gode, kendt som luft, for at gøre det til en vare, der kan handles internationalt i en model, der har slående ligheder med det nyligt kollapsede boliglånsmarked. Som den står nu, består implementeringen af Kyoto protokollen af tre grundlæggende mekanismer for virksomheder og lande til at opnå udledningsrettigheder, credits, og dermed fortsætte business-as-usual, fra produktion af plastik til fastholdelse af oliedrevet, industrialiseret landbrug:\n1. Cap and trade: Udleder tildeles udledningsrettigheder fra udledere, der ikke har brugt deres kvote.\n2. Baseline and credit: Udledere tildeles credits ved at udføre offsets (fabrikseffektivitet, plantager, vedvarende energi etc.):\n- CDM (Clean Development Mechanism) for projekter i ikke-Annex 1 lande (Global Syd).\n- JI (Joint Implementation) for projekter i andre Annex 1-lande (f.eks Østeuropa).\n3. REDD (Reducing Emissions from Deforestation and Degradation): Udledere tildeles credits for at love ikke at rydde eksisterende skove og plantager.\nEt par grundlæggende, bredt anerkendt problemer med ovenstående er, at regeringer og internationale institutioner kun har kunnet enes om en cap sat enormt højt, hvorved kvotemarkedet reelt har været oversvømmet og priserne på credits er dermed styrtdykket. Over 80% af co2 kvoterne globalt – primært i Europa og USA dog - er endvidere blevet foræret gratis til bl.a. fly-, cement- og sværindustrien\nSamtidig er kontrolmekanismerne for specielt offset markedet de facto baseret på virksomhedernes egen tilbagemelding, hvorfor vi over de seneste par år har set en række skandaler om massiv snyd og korruption indenfor dette ”nye” marked (2). Dette betyder, at f.eks stålværker og fossile kraftværker har fået disse ”grønne points”, fordi virksomhederne har vurderet deres eget nybyggeri til at være langt mere grønt end det alternative scenarie (som virksomhederne selv opsætter...) (3).\nSidst, men ikke mindst har REDD været under kraftig kritik, ligefra indfødte indianeres internationale netværk til store miljø NGO’er.\nREDD fungerer ved at kvantificere jordens eksisterende skovressourcer, hvoraf langt de fleste traditionelt og trods alt lidt endnu har været under kollektivt ejerskab og understøttet en fantastisk diversitet i planter, dyr og menneskelig kultur (1,6 mia mennesker regnes som direkte afhængige af verdens skove for overlevelse).\nKvantificeringen bruges til at allokere skovområder vurderet til et vist antal credits, der så sælges til primært internationale virksomheder – men i stigende grad også som aflad for forbrugere (alt fra ”The Coldplay forest” til internationale flyselskaber) – der mod at love ikke at bulldoze hele skoven optjener retten til at fortsætte business-as-usual. (4)\nDenne privatisering af vores globale fælles, vitale ressourcer har ifølge skovbefolkninger, græsrodsnetværk og forskere haft enorme følgevirkninger allerede. I takt med at skoven privatiseres trænges skovbefolkninger, primært indfødte indianere, ind på mindre og mindre områder, ofte med konfrontation og efterfølgende tvang, samtidig med at befolkningernes levevis og overlevelsesgrundlag kriminaliseres. (5)\nDette medfører en massiv marginalisering af mio. af mennesker, der uden rettigheder trænges ind i byerne som del af de voksende slumområder med tilhørende prekære bolig, arbejds- og overlevelsesforhold.. Hvis de da ikke lige holdes i skræmmende udbyttende jobs som arbejdere i plantagerne og som serviceorganer for de projekter, der har fordrevet dem fra deres land og (langt mere) bæredygtige liv.\nPå tværs af kloden har Kyotos mekanismer afstedkommet øget minedrift og olie og gasudvinding i de nyligt privatiserede skove; med Royal Dutch Shells blodige oliekrig i Nigers floddelta som et af de mest skræmmende eksempler på, hvordan firmaer udnytter, at den neoliberale privatiseringsbølge skyller ind over verdens sidste fælles goder.\nSamtidig fremkommer flere og flere eksempler på, at regnskoven ryddes og erstattes af genmodificerede monokulturelle plantager af eksempelvis eukalyptus. Disse binder mere Co2 per km2, men er til gengæld fremstår som livløse grønne ørkener uden menneske eller substantielt dyreliv og er off-limits for civilbefolkningen og ofte militariserede områder. (6)\nUdvidelsen af Kyoto mekanismerne med REDD har også bidraget til at oversvømme verden med enormt billige credits, hvilket har lagt grundstenene til en “REDD guldfeber”, der således accelererer ovennævnte og flere problemer. Lande i den globale syd har rapporteret, hvordan regeringer presses og lokkes af vestlige regeringer og virksomheder til at støtte reduktionsmaksimering for at sikre økonomisk udvikling og favorabel status som “investeringsland”:\nIMF lån og indfluks af vestlige virksomheders produktion (med tilhørende horrible arbejdsforhold) til gengæld for fordrivelse af indfødte, land grabs og øget økonomisk og politisk afhængighed.. Når det beskrives som en win-win situation, kan man med rette spørge med hovedet skeptisk på skrå: ”For hvem?!”\n2,4% og videre end talmagi\nDen Internationale Monetære Fond (IMF) har sammen med Verdensbanken været primære katalysatorer for de sidste fire årtiers økonomiske struktureringsprogrammer - ”hjælp til nødstedte økonomier” - der indebærer økonomiske lån til lande mod massive nedskæringer i den fælles velfærd og privatiseringer (lynhurtigt som i 70’ernes og 80’ernes Chile under Pinochet eller mere snigende, som vi kan se det her i Danmark). (7)\nMed jævne mellemrum udgiver IMF deres ”World Economic Outlook” og i deres 2007 udgave forudses det, at reduktionerne i co2 udledningerne globalt under Kyoto Protokollens nuværende ”Fase 2” med udgangen af 2010 vil være 2,4% - på trods af alle de ”fantastiske” ovennævnte initiativer og mekanismer og pompøse udmeldinger og topmøder fra de økonomiske og politiske eliter globalt.\n… 2,4%?! Ovenpå ”Fase 1”, der i stedet for reduktioner end med en netto stigning (8). Altså en nettoreduktion i omegnen af 0,5% (!) over hele Kyotos levetid.\nHvis vi holder disse tal op mod den videnskabelige konsensus om nødvendige reduktioner på 30-50% per 2020. Alene dette peger på, at hverken Kyoto Protokollen eller den række af mere eller mindre fallerede COP’er, der har været siden 1992 (COP1, Rio Earth Summit), kommer til at sikre de nødvendige samfundsmæssige tilpasninger af energiforbrug, udledninger m.v.\nFor så slet ikke at tale om de enorme sociale og globale slagsider denne klimakamp allerede har medført og vil medføre, beskrevet til dels ovenfor..\nEller det faktum, at perioden med Kyoto kun har set stigninger i mængden af afbrændte fossile brændstoffer og flere og flere forbruger-schemes, hvor afladsbetaling og centralistisk styrede energirationering i stigende grad er dagens orden og skal sikre, at verdens befolkning – som jeg er overbevist om overvejende vil det bedste for os selv og hinanden – lulles til at tro, at vi alle, borgere, virksomheder, regeringer, NGO’er og planeten er ”i den samme båd”..\nJo mere viden, man får om dette, jo tydeligere bliver det, at vi IKKE er i samme båd!\n”Løsningerne” indenfor systemet af nationale og internationale institutioner er indtil videre lykkedes: Tydeligvis ikke i at nedbringe co2 niveauet, sikre grundlæggende rettigheder, sikringer mod konsekvenserne af global opvarmning eller skabe en socialt bæredygtig verden. Succesen består i at åbne op for privatisering, kommercielisering og spekulation af nogle af de fælles goder, vi har på jorden: Vand, luft, skove og mad.\nBelejligt kan disse tage pladsen for spekulationsboom, efter spekulationsboom’et på primært boligmarkedet kollapsede med den urbane krise, der blev til finanskrisen.\nDerfor skal vi ikke græde over Kyoto Protokollens potentielle død, men derimod bidrage med aktiv dødshjælp og mødes til en fest på protokollens grav og finde ud af, hvordan vi kan sende resten af det kapitalistiske system samme vej og bygge en socialt og økologisk bæredygtig verden nedefra og op!\nFodnoter: (1) http://www.dr.dk/Nyheder/Udland/201... og http://www.guardian.co.uk/environme... (2) Se f.eks http://www.information.dk/telegram/... (3) www.corporatewatch.org – Techno-fixes: A critical guide to climate change technologies (4) Indigenous Environmental Network: On REDD, 2008. Www.ienearth.org/REDD/redd.pdf (5) Friends of the Earth Internationals rapport: Africa up for grabs. Se www.foei.org (6) Fra Indigenous Peoples’ Guide to False Solutions to Climate Change: http://www.earthpeoples.org/CLIMATE CHANGE/Indigenous Peoples Guide-E.pdf (7) Se bl.a. Naomi Kleins værk ”The Shock Doctrine” (8) http://europa.eu/rapid/pressRelease...\nAf Mads Kissow | 1 december 2010\nNu hvor Castor transportens vanvittige weekend i begyndelsen af November er lidt på afstand, kommer her en beretning, nogle overvejelser og efterrationaliseringer over atomkraftens genopståen, modstand og veje frem for den radikale venstrefløj..\nI løbet af de seneste år er der sket en udvikling indenfor energiforsyning og svar på klimakrisen, der sætter antagonismen mellem den nuværende tiltagende statskapitalistiske tilgang og en græsrodsorienteret tilgang, mellem grøn kapitalisme og selvorganisering fra neden, på spidsen.\nBåde nationalt og på europæisk plan må atomkraftmodstanderne således sande, at atomkraft nu forsøges relanceret af en alliance af regeringer, internationale virksomheder og magtfulde lobbygrupper. Under dække af ”forsyningssikkerhed” og ”co2-neutral løsning” på EUs stigende energiproblemer drøner centralismens tog videre mod et socio-økologisk mareridt – atomkraft, ”rent kul” og falske markedsløsninger med kvotehandel trumfes igennem, mens Europas befolkning har blikket rettet mod massive offentlige spareplaner og pengegaver til de virksomheder, der er ”too big to fail”.\nBanen kridtes op..\nCentralt i forsøget på at relancere atomkraft står problemerne med de mange tusinde tons radioaktivt affald, der i stilhed forsøges gemt og glemt. I Tyskland, såvel som en række andre lande, udvides atomkraften umiddelbart, mens den ekstremt centralistiske energi køres i stilling som en del af fremtidens energi med grøn branding og massive statstilskud.\nSiden 80’erne har en bred alliance af lokale borgere, anti-atomkraft aktivister, klimaaktivister osv. blokeret, forhalet og forsøgt forhindret Castor beholderne med atomaffald i at nå frem til et ”midlertidigt” lager i Gorleben. Med den tyske regerings udmelding om, at Tyskland a-kraftværkers levetid skal forlænges til 2040-50, vokser modstanden i befolkningen igen, og ved Gorleben syd for Hamborg var den største mobilisering mod Castor atomaffaldstransporten i historien på skinnerne for at stoppe Castor og pege i retning af alternativerne til grøn kapitalisme.\nMange hundrede netværk og organisationer på tværs af Tyskland mobiliserede med castor2010 til forskellige aktionsformer under en paraply af diversitet af taktikker og styrke i mangfoldighed. Over 130 netværk fra den radikale venstrefløj kaldte for første gang ind til Castor Schottern!: Som et supplement til de traditionelle massive sit-down blokader og lock-on aktioner skulle skinnerne undermineres på den sidste del af jernbanen ind mod byen Dannenberg, hvor atomaffaldet flyttes til lastbiler og transporteres de sidste km mod lageret i Gorleben. Strækningen bruges kun til Castortransporten, og målet var således klart: Det skulle gøres fysisk umuligt for transporten at nå frem!\nDen tyske stat reagerede med at gøre det klart, at forsvaret af atomindustriens ”ret til forretning” var vigtigere end befolkningens vel, og havde således udkommanderet små 20.000 politifolk fra hele landet, komplet med militærstøtte, vandkanoner og fyldte pebersprays. Derudover havde de lokale politimyndigheder små to uger forinden ulovliggjort alle offentlige forsamlinger i hele området omkring Gorleben, for at skræmme demonstranter og aktivister til ikke at deltage i protester, ligesom det blev set under COP15.\nDa vi mødtes ved Folkets Hus på Nørrebro, kunne vi således se frem til alvorlig omgang ”fangeleg” i skovene omkring togskinnerne, men samtidigt kunne vi hjælpe og være en del af en stærk lokalforankret organisering mod et megaprojekt med stærke statslige og økonomiske støtter. Stemningen i bussen var høj, og glæden over at skulle handle som en støtte til den mere radikale del af protesten for en lokalbefolkning, frem for ”blot” for vores ”aktivist-ghetto” var tydelig.\nPå skinnerne, allesammen!\nFredag ved midnatstid ankom vores bus til en af de syv lejre omkring Dannenberg. Det var den mest tjekkede aktivistlejr, jeg kan mindes: Vi blev indlogeret i et af de ca. 40 store kanvastelte, der var foret med halm for at afhjælpe den snigende vinterkulde, og folkekøkkenet Le Sabot holdt gryderne varme og sørgede for en konstant mulighed for mad, te og kaffe.\nLørdagen gik for nogle med at lære området at kende, mens andre tog til Dannenberg, hvor 80.000 mennesker var samlet for at sige nej til atomekspansion og Castor. I tre af lejrene gik de sidste hektiske forberedelser i gang; aktionsmøder, træning og strategiplanlægning til søndagens brag: Castor Schottern – Undergrav Castor!\nSøndag morgen; 7000 mennesker stod op i morgenens mørke, fordi vi havde hørt, at Castor toget var tæt på og derfor måtte aktion Schottern i gang så tidligt som muligt. I tradition fra G8 protesterne i Heiligendamm bevægede vi os fra lejrene mod skinnerne gennem skovområder i adskillige ”fingre”, der på vej til skoven skulle kunne skubbe sig gennem politiets forhindringer og siden splitte op og angribe skinnerne bredt.\nPolitiet prøvede at stoppe og afskrække de tusindvis af mennesker, og lykkedes desværre med at splitte ”fingrene” op lidt tidligt så der opstod en vis forvirring og forsinkelse med at nå skinnerne.\nDa det lykkedes at nå frem til skuepladsen for selve aktionen, og vi kunne se række på række af riot-klædte betjente, blev det grinende bemærket at kl. kun var halv ni, og vi allerede havde skubbet os gennem indtil flere politikæder denne morgen – en rammende beskrivelse af modsætningen mellem efterårsskovens skønhed og den dramatiske jagt, der tog fart: Jagten på hullerne i den riot-klædte mur.\nScenen skiftede mellem fremrykninger, forsøg på at komme udenom og igennem politilinjerne og gentagne plenum sessioner for at diskutere andre muligheder, da gennembruddene ikke gav umiddelbart resultat. Efter et særdeles kraftigt ryk mod skinnerne bragte politiet deres ridende betjente ind og åbnede for alvor for pebersprayen, men det virkede som om, der var et momentum, der kunne bryde muren. Til stor undren og frustration i vores affinitetsgrupper blev der gennem megafoner kaldt til frokost og endnu en plenum. Mange trak sig tilbage, men vores grupper samt et par tyske grupper mente, at det var katastrofal timing, og at vi nu havde et moment, der skulle udnyttes – så vi fortsatte..\nVi fandt senere ud af, at den store gruppe, der havde trukket sig tilbage, lykkedes med at komme ud på skinnerne og undergrave dem over et par hundrede meter. Mens dette skete forsøgte vi igen og igen, at bryde politiets linjer. Da vi blev klar over, at vi ikke var nok til kunne undergrave skinnerne, besluttede vi at tiltrække os så meget opmærksomhed og politiressourcer som muligt til den nordvestlige del af skoven, hvor vi var, for at forbedre vores kammeraters muligheder mod syd.\nDa mørket faldt på, bevægede nogle sig mod en sit-down blokade med over tusind mennesker tættere på Dannenberg mens andre tog til lejren for at hvile ud til mandagens vejblokader. Det lykkedes Castor Schottern! aktionen at undergrave skinnerne over flere hundrede meter, der dog blev udbedret i løbet af søndag nat, mens politiet kæmpede med at opløse sit-down blokaden, der voksede til 5000 mennesker på sit højeste.\nDe næste to dage kom til at stå i vejblokadernes tegn, og med alt fra de lokale landmænds 200 traktors blokade, massive beton lock-ons og tusindvis af mennesker i siddende blokader lykkedes det at forsinke Castortransporten næsten to døgn..\nPå trods af, at det ikke lykkedes at undergrave skinnerne til et punkt, hvor transporten måtte opgives, og at transporten nåede frem, mener jeg dog, at Castor2010 var succesfuld på andre måder:\nI bredden af protesterne – alt fra lokale landmænd til total-maskerede antifa aktivister – og i omfanget af aktioner, demonstrationer og blokader var Castor2010 den største i historien. En styrke, der spændte det tyske forbundspoliti til det yderste og har affødt udmeldinger fra politiledelsen af operationen om, at man var overvældet over protesternes størrelse og ikke vil være i stand til at stoppe dem igen næste år.\nI samspillet mellem lokalbefolkningen og aktivister fra hele Tyskland, der gensidigt accepterede og støttede hinandens aktioner og taktik – altså en reel diversitet i taktikker, der viste potentialet og styrken i at forbinde den venstreradikale bevægelse til lokale kampe, til deres lokalområder. Mange aktivister, både tilrejsende og lokale, udtrykte glæde over netop dette samarbejde og mange udtalte drømme og håb for fremtiden og en stærkere lokalisering og bredere berøringsflade af/for den radikale venstrefløj.\nSom endnu en perle på snoren af voksende modstand mod megaprojekter i Europa og globalt. Samarbejder mellem regeringer og erhvervsliv om profit-jagende prestigeprojekter på bekostning af lokalbefolkninger, fra Campos Nuovos dæmningen i Brasilien over Gorleben og Thy til tvangsekspropriationer af fattige kystområder for at gøre plads til turistindustrien, er nogle af de angreb vi må imødegå som venstreradikal bevægelse, hvis vi vil være mere end en alternativ subkultur, der kan italesætte de demokratiske, klimamæssige og sociale problematikker vi står overfor.\nPerlerne på snoren bliver flere og flere i takt med accelerationen af de finansielle, urbane og socio-økologiske kriser, og den radikale venstrefløj har en fantastisk mulighed for nu at politisere konflikterne, uden at løbe lokalbefolkningen over ende, bygge alliancer bredere gennem tillid gennem fælles handling og med ordene fra en ældre tysk mand, der fragtede aktivister mellem aktioner og lejre: ”.. Komme til et område som hér og gøre alle de vanvittige og fantastiske ting, vi som lokale ikke nødvendigvis kan gøre, men gerne vil se ske..”\nAf Mads Kissow | 14. oktober 2010 | 1 kommentarer\nI Stuttgart er befolkningen i oprør p.g.a et mega-prestige-projekt af et højhastighedstog fra Paris til Budapest, i stil med den tvivlsomme Eurostar forbindelse over den fransk-engelske kanal. Projektets omkostninger vurderes til lige i underkanten af 10 mia euro, mens byggetiden lyder på 10-15 år.\nTitusinder af mennesker har uge efter uge taget Stuttgarts gader i protest mod, at centrale dele af det historiske Stuttgart skal jævnes med jorden af et projekt, der er blevet sneget og snydt igennem af politikere og byggebranchen. Politiet har bl.a. indsat vandkanoner og brugt massive mængder peberspray mod alt fra aktivister til pensionister.\nI Danmark reagerer befolkningen i Thy med vrede på endnu et planlagt mega-projekt kombineret med stadig mere udpint offentlig service. Kombinationen af et offentlig finansieret "testcenter" i mia.-klassen, tilegnet Siemens og Vestas og med klart kommercielt formål, og stadig større mangel på børnehaver, skoler, busser og muligheder har medført et utal af demonstrationer og borgerinitiativer m.v.\nSverige oplever også dette nexus punkt af magtcentralisme og kommercielle mega-projekter, både i genoptagelse af motorvejsbyggeri - i en klimakrisetid? - omkring Stockholm. Et byggeri som borgerinitiativer gennem demonstrationer, civil ulydighed og øko-sabotage fik stoppet sidst i 90’erne. Nye protester forberedes allerede, både lokalt og nationalt.\nI Skåne reagerer et lokalt borgerinitiativ med stor støtte i store dele af regionen mod Stockholms regeringens carte blanché til Shell om at forsøge udvinding af fossilgas. Et carte blanché som hverken borgere eller lokale myndigheder har mulighed for at blokere..\nPå tværs af Europa går hundredetusinder af mennesker på gaden mod de neoliberale økonomiske politikker, for borgerindflydelse og velfærd. Disse protester er intet nyt, men et voksende fænomen. Nyt er dét til gengæld, at diskussioner om magt, centralisme og (de pressede) menneskerettigheder er tilstede i langt flere sociale og politiske sfærer..\nMagtmisbrug som politisk katalysator i søvnigt Europa\nDet er interessant, at magtdiskussionen - i Thy benævnt som en københavner-centralistisk arrogance og magt - virker mere og mere central i flere lokalt eller regionalt funderede kampe. Mantra om udvikling og vækst - gerne med grøn fernis - legitimerer projekter, der domineres af mangelfulde, udemokratiske "hørings- og klageperioder" og en agenda om at sikre øget vækst i den private sektor, finansieret af offentlige midler.\nNetop denne forsøgte manipulation af befolkningen og de enorme bankpakker og andre pengegaver til milliard-virksomheder står i skærende kontrast til stadig kraftigere manifesterede konsekvenser af den neoliberale kapitalistiske udvikling, der dominerer Europa.\nØkonomiske disciplineringsprogrammer på tværs af kontinentet, også i smørhullet Danmark, en stadig mere skræmmende social og retslig forfølgelse af "samfundsskadelige elementer" som arbejdsløse, organiserede og aktive borgerem, indvandrere osv. og et stadig mere centralistisk og udemokratisk statsapparat.\nDisse faktorer - der blot skitseres meget kort hér og kombineret med andre - virker som katalysatorer for lokale, regionale og globale organiseringer og aktiviteter i befolkningen. Efterhånden som div. "genopretningspakker" for alvor træder i kraft på tværs af Europa vil flere og flere mennesker opleve konsekvenserne; stadig mere direkte - omend forklædte af spin - og omfattende angreb på offentlig velfærd og en krystallisering af de (u)demokratiske forhold.\nLAD OS TAGE DET I OPLØBET OG VISE AKTIV MODSTAND!!\nDen 6. November 2010 bliver 11 Castor beholdere med radioaktivt affald transporteret fra Frankrig til Gorleben, Tyskland for at blive deponeret dér imod et overvældende flertal af regionens befolkning.\nAtomkraft bliver forsøgt relanceret som grøn energi, et alternativ til fossile brændsler. Men atomkraft er intet alternativ, men et meget farligt fossilt brændstof med store risici for alle mennesker og planeten.\nDer eksisterer ingen godkendte depoter til deponering af radioaktivt affald i verden. Atomkraft drives frem p.g.a dets enorme gevinster for energiselskaberne og en velkommen undskyldning for de politiske og økonomiske kræfter, der ikke ønsker forandring.\nEfter store demonstrationer mod atomkraft i Brunsbuettel og Berlin tidligere i år med mere end 100.000 mennesker, det er nu tid til aktivt at stoppe Castor transporten og grønvaskningen af en centralistisk og giftig industri.\nStop Castor, før dens giftige last når Gorlebens jord! Blokader og aktioner for social retfærdighed og bæredygtigt og direkte demokratisk udvikling!\nKom til infomødet om Castor blockade: Mandag d. 18. Oktober i Cafè Under Konstruktion kl. 20.00. Torsdag d. 21. Oktober efter folkekøkkenet på Dortheavej 61, kl 20.00.\nLæs Castors call-out på www.climatecollective.org eller på www.castor-schottern.org.\nAf Mads Kissow | 9. september 2010\nMin blog er for dette indlæg lånt ud til "Kampagnen for frigivelse af Khimki gidslerne". En kampagne, der konkret kæmper for løsladelse af to uskyldigt fængslede kammerater, er ligeledes en kampagne mod statsrepression og økologisk og social destruktion i Rusland, konkret mod destruktionen af Khimki skoven i udkanten af Moskva.\nMega(lomaniske) projekter og repressionen af modstanden mod disse vokser over hele verden, mens sociale bevægelser vokser og udvikler sig. Vi må hverken glemme solidariteten, både lokalt og globalt, eller lade vores modstand passificeres af frygt for repression. Det hed sig, og det hedder sig endnu: Kampen for befrielse er international!\nI hope you’re still pushing,\nEt kald til international aktionsdage til støtte for Alexei Gaskarov og Maxim Solopov.\nDen 28. juli 2010 demonstrerede mere end tohundereder antifascister og anarkister spontant udenfor rådhuset i Khimki, en forstad til Moskva. De demonstrerede til forsvar for Khimki skoven, der samtidigt var ved at blive fældet for at imødekomme krav fra store forretningsinteresser. Demonstrationen, der bl.a. resulterede i adskillige smadrede vinduer, tiltrak stor opmærksomhed fra offentligheden, mens myndighederne svarede med en bølge af repression. Dagen efter demonstrationen blev de to kendte sociale aktivister Alexei Gaskarov og Maxim Solopov arresteret og står overfor op til syv års fængsel for ”forstyrrelse af den offentlige orden”, på trods af, at der ikke er nogen beviser for deres meddelagtighed i ulovligheder. Samtidig fortsætter politiet med at jage og chikanere andre aktivister, specielt de, der er involverede i den antifascistiske bevægelse.\nKampagnen for at redde Khimki skoven har stået på i over tre år. Myndighederne havde besluttet at bygge en del af Moskva - Skt. Peterborg toldmotorvejen, som er den første af sin art, gennem skoven. Dette ville medføre alvorlige konsekvenser, både for miljø og natur og for de lokale beboere og moskovitter, der mister endnu et rekreativt område. På trods af eksistensen af alternative ruter, der ikke ville kræve massiv skovfældning og medføre voldsomme protester fra miljøaktivister og almindelige borgere, ignorerede myndighederne i lang tid civilsamfundets stemme og ved flere lejligheder undertrykkede de direkte kritikere.\nMyndighederne i Khimki og firmaerne bag motorvejsprojektet har benyttet vold og andre sådanne taktikker mod forsvarerne for Khimki skoven. De har nægtet at tillade protestdemonstrationer, rekrutteret nationalistiske bøller til at afbryde en fredelig protestlejr organiseret af miljøaktivister og lokale beboere, samt afstedkommet ulovlige anholdelser af og tæsk til journalister, der har dækket historien. For næsten to år siden blev Mikhail Beketov, ansvarshavende redaktør for avisen Khimkinskaya Pravda og kendt kritiker af den lokale administration, overfaldet og alvorligt såret af ukendte gerningsmænd. Angrebet har efterladt ham med permanente mén. For seks måneder siden blev Sergei Protozanov, layout designer for en anden lokal oppositionsavis, myrdet under lignende omstændigheder.\nEfter demonstrationen d. 28. juli har det russiske politi og efterretningstjeneste i hidtil uset omfang slået ned på antifascister. Mennesker, der kun en enkelt gang har været i Center for ekstremismes og FSBs søgelys for antifascistisk aktivitet, er blevet tvunget ind til forhør. I flere sager er de fysisk blevet tvunget til at give netop de vidneudsagn, som efterforskerne ønskede, samtidig med at deres hjem er blevet ransaget ulovligt. Alle disse aktioner fra politi og efterretningstjenestes side er klare brud på både russisk og international lov.\nDen overvældende og voksende modstand mod skovrydningen af Khimki har skræmt myndighederne til endelig at komme med indrømmelser og se på ruteplanlægningen af toldmotorvejen. Dette betyder dog ikke sejr. Alexei Gaskarov og Maxim Solopov er stadig i politiets varetægt uden nogen grund. De er gidsler hos myndighederne.\nI den sidste del af september foregår de næste høringer i deres sager. Dommeren vil her beslutte, om aktivisterne skal fastholdes i politiets varetægt, indtil efterforskningen og retssagen er ovre. Enhver, der bekymrer sig om disse to unge mænds skæbne, må gøre alt, hvad der står i deres magt for at sørge for, at de to bliver sat fri.\nKampagnen for frigivelse af Khimki gidslerne opfordrer mennesker over hele verden til at organisere aktionsdage på d. 17., 18., 19. og 20. september for at presse de russiske myndigheder til at frigive Alexei og Maxim.\nVi beder jer om at demonstrere udenfor Den Russiske Føderations ambassader, konsulater, handelsmissioner, kulturelle centre og offentlige begivenheder og koncerter forbundet til Rusland. Vi beder jer endvidere om at sende fax’er, e-mails og protestbreve til retssalen, anklagerens kontor og landet politiske ledelse. Indenfor den nærmeste fremtid vil kontaktinformation til disse og videre information om de pågående repression i Rusland være tilgængelig på vores website http://khimkibattle.org på engelsk, tysk, fransk og russisk.\nKampagnen for frigivelse af Khimki gidslerne\nAf Mads Kissow | 30. august 2010 | 2 kommentarer\nAf Mads Kissow | 7. august 2010 | 7 kommentarer\nJeg har udlånt min blog til et hold aktivister fra den netop afholdte klimacamp i Skåne, der leverer et stemningsbillede:\nI en uge blev Svensk naturfredningsforenings gamle gård uden for Tomelilla omdannet til en faverig opvisning i DIY alternativer og mødested for over hundrede aktivister fra Finland, Sverige, Danmark og adskillige andre Europæiske lande.\nLejrens erklærede mål var at stoppe Shell’s destruktive boringer efter fossilgas i Skåne, og lejren var af samme grund placeret kun 5 km fra Shell’s seneste prøveboringer. Shell valgte dog at lukke boringerne fuldkommen ned og forsvinde fra området samme dag som lejren startede.\nEn sejr for campen? - Måske, men det betyder desværre ikke at Shell ikke vender tilbage, og kampen er langt fra vundet. Resultaterne fra prøveboringerne er endnu ikke færdige. Hvis de viser, at der er gas nok i den Skånske undergrund, til at Shells rovdrift kan skabe selskabet en profit på udvinding af de fælles ressourcer, vil selskabet vende tilbage for at bore. Dette vil have katastrofale konsekvenser for det Skånske miljø og for klimaet.\nDer er allerede en stor lokal modstand mod Shells boringsprojekt, til trods for selskabets vedholdende forsøg på at fjerne opmærksomheden fra deres aktivister. Det vil være skæbnesvangert for Shell hvis folk får kendskab til de egentlige konsekvenser ved boringerne og får øjnene op for, at myndighederne IKKE beskytter befolkningens ret til rent vand, ren natur og selvbestemmelse over de fælles naturressourcer, men primært beskytter de multinationale selskabers interesser. Lejren valgte derfor at understøtte den eksisterende kamp i området gennem aktiviteter der satte fokus på boringerne. En stor dinosauer blev opstillet på den forladte boreplads og et skilt med teksten ”Nej til gasboringerne – Efterlad alle fossile brændsler i jorden”. Samme dag blev en Shell tank i den nærliggende by Simrishamn blokeret og lukket ned i nogle timer.\nEfterfølgende kan man spørge sig selv hvad effekt lejren har haft? Nåede vi det vi havde håbet at opnå?\nKampen mod Shell er ikke vundet, men vi er nået et værdifuldt skridt på vejen. Der er skabt et fundament at bygge på. Samtidig formåede lejren at bringe folk sammen fra hele norden og skabe basis for en stærkere og mere samlet klimaretfærdighedsbevægelse i norden. Ved at linke de lokale kampe i norden og øge den fælles viden og forståelse er første skridt taget.\nForberedelserne til næste års klimalejr er allerede sat i gang..\nKampen fortsætter - til vi vinder! Shell ud af Skåne - lad fossile brændstoffer blive i jorden!\nAf Mads Kissow | 10. juli 2010 | 9 kommentarer\nDet er nattens mørkeste time lige inden det gryende morgenlys mod øst, og jeg cykler hen ad Refshalevej med den vedholdende og karakteristisk let forvrængede drum n’ bass bas som lydside. På denne grænse til morgenens lys finder jeg det ekstra påfaldende, hvor stor forskel der er på sommeraktiviteter i andedammens største og polerede koloni, København.\nI det ene hjørne har vi et nærmest manisk kapløb mod nye etiske lavpunkter, der denne sommer bygger ovenpå de seneste års mere og mere anti-humane forhold til forskellighed; jeg taler selvfølgelig om Frankie Boy’s kvalmende ledelse af frontalangrebet på romaerne.\nI det andet hjørne har en forladt, gul bygning - kendt som Minørskolen - på Refshalevej de sidste par dage dannet rammen om en udfordring af den gængse, helligholdte profit-drevne diskurs for bybrug og -udvikling; en piratfest mod politistatsmetoder og for Nordic Climate Action Camp og en opfølger på succesen, en piratfest for dette nye fristed..\nFra det ene hjørne lyder en kakofoni af fordømmelser af romaerne, som ifølge råbekoret af friværdi-kolonihaveejere, politikere og andre bedsteborgere er skyld i stort set alle dårligdomme i Kbh. Alt fra teoretisk tyveri uden beviser til trickspil; forskellen på sidstnævnte og casino er essentielt et spørgsmål om ejerskab af en bygning til ens hasardspil.\nFra det andet hjørne er blevet serveret et bredt udsnit af "undergrundsmusik", krydret med billig, non-profit og DIY bar (som det efne korps af blå bøller fik ødelagt - hvorefter den selvfølgelig bare genopstod) og en stemning af, at disse fester er åbningen af et nyt fristed: endnu en omgang affald forvandlet til guld trods myndighedernes ihærdige modarbejde.\nDe foretagsomme jakkesæt i det ene hjørne har endnu engang formået at udstille deres hykleri, (også) når det gælder basale menneskelige rettigheder; en "forbrydelse" - såkaldt "ulovlig indtrængen" - der takseres med ca. 600 kr bøde, hvis du er "ægte dansker", takseres med to års landsforvisning (genoplivning af endnu en middelalderpraksis) hvis man "bare" er et menneske.\nDen brogede skare af pirater, aktivister og andet godtfolk i det andet hjørne praktiserer netop "ulovlig indtrængen" som en reaktion mod gentrificeringen og kommercialiseringen af flere og flere af byens rum.\nI disse aktioner - som så tit bliver forsøgt negligeret som "forkælet ungdomsdruk" - ligger en grundlæggende forståelse af "ejendom", der lægger vægten på brug, ikke kapitalejerskab. Et opgør med den syge idé, at spekulation og elitære gevinster er vigtigere end menneskers ret til et sted at bo og mad på bordet.\nDet er et symptom på afvisningen af byen som et rum, der kan ejes og dermed indskrænkes og begrænses.\nDet er et slag for byen som en levende symbiose af mennesker, idéer og skabertrang.\nDet er kampen om byen; kampen om rammerne for livet for over halvdelen af verdens befolkning; et aspekt af den sociale krig for en fundamentalt anderledes verden!\nIkke "UD!" eller "BETAL!"..\nMen "gør-det-sammen" og "gør det grønt og socialt"!\nGod piratstil - tag venner, familie, naboer og tilfældige ved hånden og så ses vi på gaden til demo og til fest igen!\nAf Mads Kissow | 6. juli 2010 | 4 kommentarer\nKære modkraftlæsere, jeg har forsømt at skrive til jer i lang tid nu; men tro ikke, at det skyldes manglende interesse fra min side eller mangel på emner - det skyldes nærmere en uoverskuelig mængde begivenheder og emner, der har optaget min sommer indtil nu..\nJeg vil - med risiko for at lyde lidt som et ekko - love, at der kommer en reportage fra den mest skelsættende studenterdemonstration, jeg har haft fornøjelsen af at være del af. Men for nu vil jeg berette om et af de konkrete projekter, der viser, at bæredygtige alternativer ikke behøver enorme budgetter eller elitær teknologi, men kan komme fra engagerede græsrødder med gode idéer og en by fuld af overforbrugets proppede skraldecontainere.\nJeg er nyligt hjemkommet fra Fusion Festival i Tyskland, hvor jeg havde fornøjelsen af at være en del af at skabe et eksempel på D.I.T (do-it-together) alternativer til fossil brændstofforbrug.\nVi havde som gruppe sat os for, at vi ville vise, hvordan alle med gåpåmod og lidt kreativitet kan gøre sig fri af DONG og andre fossile dinosaurer, der ruller os for penge og kalder det service samtidig. .. Mere konkret tog vi derned for at bygge solopvarmede bade og organisk vandrensning, lavet næsten udelukkende af skrald fra københavnske og Fusion containere.\nVi var en gruppe på seks, der efter et par sommernætter på hovedet i affaldscontainere, kunne fylde en trailer og rejse til Tyskland halvanden uge før festivalstart. Vores forventninger var at lave mellem 10 og 15 varme bade om dagen, samt at systemet skulle være selvkørende, så vi kunne nyde selve festivaldagene, når den tid kom.\nVel ankommet og overstået den indledende confusion med Fusion gik vi i gang med at bygge trærammer og isolere dem med overskudsflamingo og metalplader, der fungerer som varmedeopsamlere. På metalpladerne strip’sede vi et bredt udvalg af gamle haveslanger, PEX-rør og gamle radiatorer, altsammen dækket i sort maling, for til sidst at lukke kasserne med gamle enkeltlagsruder og forsegle dem med silikone.\nDisse færdig paneler forbandt vi med PEX-rør, mere haveslange og jubilee clips (mangler dansk ord?) til to brusere og en 200 liters vandtank, der var forbundet til vandtilslutningen, men som ligeså godt kunne fyldes gennem regnsopsamling fra f.eks et parcelhustag. Det brugte badevand blev så ledt fra de rustikke baderum til et vandrensningssystem - et grey water eller gråt vands system - der bestod af to kamre; de første til partikelfiltrering var en gammel 50 liter spand med sand og grus, hvorfra vandet løb videre til et nedgravet badekar, hvori vi havde plantet siv fra den lokale kanal.\nDet var første forsøg for os alle på at lave sådan et system, hvilket kombineret med særdeles ukorente materialer betød, at vores metoder kan betegnes som forsøg-fejl-undren-forsøg-succes.\nDet viste sig at blive en succes over al forventning; skraldesolfangerne leverede ikke de 10-15 daglige bade, men derimod mellem 100 og 150 varme bade - og et par klager fra brugere om, at vandet faktisk var FOR VARMT - hvilket var ca. det eneste scenarie, vi ikke havde forestillet os..\nTak til Fusion - vi ses næste år; højere, vildere og hurtigere!\nTilbage i København er det os så en fornøjelse at kunne se frem til at rykke over broen til Nordic Climate Action Camp (www.nordiccamp.org) fra 14. - 20. juli, hvor vi håber at lave gratis og garanteret Vattenfall-frit varmt vand til både det lokale folkekøkken Myrrkohiza, der står for maden på lejren, og håndvask og et par bade.\nJeg vil igen opfordre jer alle til at rejse med os over sundet til et sted nær Tommelilla, hvor vi sammen skaber en spændende smeltedigel af konkrete kollektive eksperimenter i bæredygtighed, tilgængeligt og muligt for alle, workshops om alt fra organisk landbrug til kapitalismekritik og aktioner mod Shell og de andre fossiler, der holder vores verden gidsel for ussel mammon!\nFor frihed, selvorganisering og social krig mod fossile politiske og økonomiske system, kaldet kapitalismen!\nAf Mads Kissow | 16. maj 2010\nFoerst og fremmest tak til jer, der har gidet laese og endda kommentere paa mit foerste blogindlaeg hos Modkraft.\nJeg har nu vaeret stille laengere end planlagt. Det skyldes, at jeg har haft en udsoegt og efterhaanden sjaelden fornoejelse af en kort ferie - eller rettere en sekvens af eksperimenter med kulturmoeder, fordomme og afproevning af det kommercielle tognet i Europa. Her fra tastaturet i Ljubljana har jeg det privilegium at kunne faa hele den hjemlige andedam lidt paa afstand og taenke noedvendige tanker..\nSiden rejsen endnu har dage tilovers vil jeg ikke slaa hul paa produkterne af alle disse overvejelser og oplevelser endnu, men vil til gengaeld love at disse kommer senere efter mere moden planlaegning sammen med en uddyben af grundlaget for min blog, som flere har efterspurgt.\nJeg tager dog saa smaat hul paa at uddybe her. Med konkrete udtryk for menneskers styrke i selvorganiserede faellesskaber i bl.a kammeraters kamp i England, Irland og Sverige.. De er blot en flig af et enormt taeppe af global modstand mod det undertrykkende og udnyttende system, der foerer krig mod mennesker, dyr og planet.\nJeg vil gerne videregive informationerne om disse aktioner, udfoerte og fremtidige, fordi de er et udtryk for denne modstand, og fordi vi behoever hinandens styrke og gensidige oplysning for at sammen at vokse og udbrede kampen. So here goes..\nFor to uger siden lykkedes det aktivister fra Rising Tide Bristol/Bath at blokere det kultog, der transporterer det sorte gift fra Ffos-y-Fran "open cast" kulmine i Merthyr Tydfil til Aberthaw kraftvaerket i det sydlige Wales. Aktivisterne bandt sig flere steder til togsporerne med kaeder og laase og forhindrede dermed dagens last - omkring 40% af Aberthaws daglige forbrug - i at naa dens maal.\nIkke alene staar den aktion som en dristig og virksom direkte, kollektiv handling fra dedikerede og seje aktivister. Den binder sig ind i en lang kampagne mod netop Ffos-y-Fran minen, der baade er blevet belejret af den walisiske klimakamp 09 og en vedvarende lokal modstand. Den eksemplificerer saaledes smukt et noedvendigt parloeb i en kraftfuld kamp, nemlig direkte aktion og forankring i lokalsamfundet.\nSyv aktivister staar overfor retssager baseret paa en naesten 150 aar gammel lov, Malicious Damage Act, for "Unlawful Act With Intent To Obstruct The Railways" - potentielt faengsel til mennesker, der saetter deres liv paa spil for at stoppe den nuvaerende vanvittige profit-jagt mod afgrunden.\nFra det sydvestlige England fortsaetter linjen naeste maaned i en masse cykelkaravane til Rossport i Irland, hvor aktivister og lokale i Shell-to-sea kampagnen i over 10 aar har kaempet mod Shells gasledning, der skal bringe saakaldt "naturgas" fra Corrib gasfeltet paa markedet og dermed fortsaette og foroege brugen af menneske- og naturfjendtlige fossile braendstoffer. Det er lykkedes at forhindre aktiveringen af gasledningen, og kampen fortsaetter..\n"Naturgas" er new-speak for fossil gas og bestaar primaert af methan - en drivhusgas, der er mange gange kraftigere end co2. Det er ikke alene en potent drivhusgas, men kraever - ligesom baade andre fossile og nukleare kilder - massiv energitung processering, foer den kan sendes ud til forbrugerne.\nNaar firmaer som British Petroleum og Shell skamloest fortsaetter udvindingen og udbredelsen af fossile braendstoffer for profit, og regeringer og internationale institutioner skaber rammerne for og aktivt stoetter det, er det direkte angreb paa verdens oekosystemer og de humane og non-humane vaesner, der lever her.\nDerfor fylder blokader af kultog og kampene mod Shells vanvittige aktiviteter fra terrorisering og udnyttelse af Nigeria til Rossport modstanden mig med glaede og haab!\nDerfor hoppede mit hjerte af glaede, da Nordic Climate Action Camp (NCAC) for alvor blev en realitet. Fra d. 14 - 20 juli vil aktivister fra hele norden samles i Skaane i Sydsverige, hvor Shell har paabegyndt testboringer efter mere "naturgas", og du skal med!\nGennem decentral organisering vil NCAC skabe rammerne for en uges eksperimenter i graesrods-baeredygtighed, direkte demokrati og aktioner i solidaritet og forhaabentlig samarbejde med lokalbefolkningen.\nBaade Shell og resten af barbarerne bag det nuvaerende system skal vide:\nBusiness-as-usual is in itself a crime and people from Africa and Asia, the Americas, Australia and Europe will not stand idly by!\nTjek Nordic Climate Action Camp, Rising Tide og Shell-to-sea og kom ind i kampen!


Yoga exercise tools wood yoga block for exercise yoga brick Sale - Banggood.com\nYogablokke Træningsredskaber Træ Yoga Blok til træning Træning Gym Gym Pilates Træning Kropsformning Yoga Blok Sundhedstræning Fitness Brick COD\nFarve: træ (som billede)\nStørrelse: 24 * 16,5 * 9 CM\nTillad venligst 1-3 cm fejl på grund af manuel måling.\n1. Lavet af træmaterialer af høj kvalitet, antislip, bærbar og holdbar.\n2. Multifunktionel, egnet til flere lejligheder.\n3. Begynders hjælpeværktøj, hjælp til at justere kropsholdning, assisteret strækning for at forhindre belastning.\n4. Tag yogablokkene med dig overalt, hvor du vil øve dine yogaposer.\n1 × Yoga Mursten\nOpmærksomhed: Da forskellige computere viser farver forskelligt, kan farven på det faktiske element afvige lidt fra ovenstående billeder, tak for din forståelse


Klovsundhedsrådgivning hvordan? - PDF\nDownload "Klovsundhedsrådgivning hvordan?"\n1 Klovsundhedsrådgivning hvordan? Indlæg på Dansk Kvægs klovseminarer og 20 maj 2009 Kenneth Krogh før 1. maj. Teamleder, Dansk Kvæg, Landscentret Efter 1. maj. Chefdyrlæge, Landbrugets Veterinære Konsulenttjeneste Landscentret\n2 Klovsundhedsrådgivning generelt Typisk multifaktoriel sygdomskompleks Ingen simple løsninger eller generel facitliste Derfor Find besætningsspecifikke årsagssammenhænge Systematisk rådgivning\n3 Hvem er involveret? Race, Avl Kvægbruger Fodring Dyrlæge Konsulent bygningsrådgiver Management Klovbeskærer Staldsystem\n4 Hvem er involveret? Kvægbruger og medhjælpere Besætningen Dyrlæge, Konsulent Klovbeskærer Myndigheder (dyrevelfærd Kontrol)\n5 Rådgivningsforløb 1. Status 2. Målsætning 3. Problembeskrivelse 4. Analyse 5. Handlingsplan 6. Opfølgning\n6 Status - Måling af klovsundheden Måling af klovsundhed Vurdering Bemærkning % forbindinger ved klovbeskæring. + Kun svære tilfælde % køer påsat sko. + Hvilke klovlidelser? Registrering af klovlidelser ved rutinemæssig klovbeskæring. Registrering af klovlidelser (mild/svær grad) ved rutinemæssig klovbeskæring. Registrering af løbende klovbehandlinger. ++ Mild/svær grad? +++ God, men bør suppleres med registrering af Løbende klovbehandlinger. ++ Kun behandlingskrævende. % køer med halthedsscore >=3 ++ Godt mål for betydning i form af halthed. Hvilke klovlidelser?\n7 Problemerkendelse Godt, acceptabelt, uacceptabelt niveau? Fælles problemerkendelse imellem ejer, ansatte, rådgivere og klovbeskærer Hvilken betydning? Økonomi (produktion, behandlings omkostninger, udsætning, reproduktion) Dyrevelfærd Egen kontrol! Arbejdsrutiner tid Arbejdsglæde\n8 Målsætning SMART mål Sæt mål i fællesskab Specifikke Målbare Accepterede Realistiske Tidsbestemte >>> Fokus på fremtidige tiltag\n9 Motivation - målsætning Målsætningen er det psykologiske hjælpemiddel som alle skal kunne se og arbejde hen imod Alle trækker på samme Hammel Evt. delmål på vejen mod det ønskede mål En målsætning er dynamisk idet den løbende skal vurderes i forhold til opnået (opfølgning) og SMART kriterier Husk at fejre/belønne når målsætningen er nået\n10 Analyse Grundig analyse af årsagssammenhænge i besætningen er grundlaget for indsatsområder. Hvilke klovlidelser er i besætningen? Hvad er omfanget af klovlidelserne? Registrering ved klovbeskæring og klovbehandlinger Hvad er de mest betydende risikofaktorer? KlovRisk\n11 Overordnede årsagsforhold ved Fodringsforhold klovlidelser Race Avl Alder Ydelse Management Klovbeskæring Renholdelse Strøelse Tilvænning til systemet Staldsystem Staldtype - Gulv - Gangarealer - Lejet/sengebås - Inventar/indretning - Motion/stå/liggetid Smittepres Hygiejne Indkøb Belægningsgrad Klovdesinfektion\n12 Handlingsplan Tiltag 1 Ansvarlig Tidspunkt Tiltag 2 Ansvarlig Tidspunkt.. Præcis beskrivelse så man ved hvad der forventes af hvem Få fælles ejerskab af handlingsplanen Standard Operation Procedurer (SOP) Rutinemæssig klovpleje Løbende klovbehandlinger Klovvask/desinfektionsprocedurer Renholdelse af gulve/gangarealer\n13 Udløsende årsag/er Tidlig sygdomstegn Klinisk Sygdom Produktionsfald Behandlingsresultat Primær forebyggelse Sekundær forebyggelse Behandling Eliminering eller minimering af risikofaktorer Styrkelse af modstandskraft (kokomfort) Klovvask/desinf. Tidlig erkendelse af klovlidelser og behandling Rutinemæssig klovbeskæring/beh. Klovbehandlinger Understøttende behandling\n14 10 Grundprincipper i en god klovsundhed 1. Avl for klovsundhed. 2. God stabil fodring. 3. God ventilation og hygiejne på gangarealer for at minimere gødningstilsmudsning af klove. 4. Minimere tiden køer står på hårde, gødningstilsmudsede gangarealer. 5. Undgå glatte og ujævne gulve og skarpe kanter hvor klove kan komme til skade. 6. Gode liggearealer og kort malketid, således at køerne ikke står unødig lang tid. 7. Regelmæssig klovbeskæring/klovpleje. 8. Brug af virksomt klovdesinfektionsmiddel i et virksomt system. 9. Gode og rettidige behandlingsrutiner for klovlidelser 10. Dette gælder alle dyregrupper altså også ungdyr og goldkøer Forebyg Desinficer Behandling\n15 Opfølgning Sikre at aftalte ting udføres og virker Er vi på vej mod målsætningen? Er vi blevet klogere Nye tiltag? Nye situationer, muligheder og udfordringer? Justering af Handlingsplanen og målsætningen Dynamisk handlingsplan\n16 Effektfuld sundhedsrådgivning Rådgivningsforløb Værktøj Forudsætning for succes 1. Status 2. Målsætning Klovregistreringer SMART-mål Tværfagligt samarbejde 3. Problembeskrivelse 4. Analyse 5. Handlingsplan 6. Opfølgning Klov-Risk SOP Problemerkendelse Motivation God kommunikation Ledelse Ansvarsfordeling Muligheder\n17 Succesfuld rådgivning afhænger af.. Kendskab til besætningens personale og management/opstaldningsforhold samt rådgiverens evne til at omsætte viden, metodik, og managementrutiner til besætningsspecifikke tiltag. Optimal brug af de redskaber der er til rådighed, kan i høj grad medvirke til at anskueliggøre vejen mod målet og motivere de aftalte tiltag.\n18 Fra råd til handling Mulighederne for, at handlingsplanen bliver udført i besætningen, afhænger i høj grad af besætningens ledelse og ansvarsfordeling. SOP beskrivelser indenfor klovsundheds management kan medvirke til at sikre, at de aftalte rutiner udføres.


Partier og prøvelse (1 Kor 11,19) - bLogos\nPartier og prøvelse (1 Kor 11,19)\n1992-oversættelse: “Der må jo også være partier hos jer, så man kan se, hvem af jer der er til at stole på!”\n1948-oversættelsen: “Der må jo være partier blandt jer, for at det kan blive åbenbart, hvem blandt jer der er ægte.”\n1907-oversættelsen: “Thi der må endog være Partier iblandt eder, for at de prøvede kunne blive åbenbare iblandt eder.”\n1819-oversættelsen: “Thi der maa og være partier iblandt Eder, at de Retskafne iblandt Eder kunne blive aabenbare.”\nWierøds oversættelse: “Der må jo også være splittelser iblandt jer, for at det kan blive åbenbart, hvem iblandt jer, der består prøven!”\nGrundteksten: “dei [det bør sig] gar [for] kai [også] haireseis [retninger] en humin [iblandt jer] einai [at være], hina [for at] * hoi dokimoi [de prøvelige/prøvede] phaneroi [åbenbar] genôntai [må blive] en humin [iblandt jer].” Det er muligt, at der skal indsættes et ord ved asterisken, nemlig kai [også].\nDette sted har to ord, som det er særlig vigtigt at oversætte korrekt. Det ene er det ord, der i de fleste danske oversættelser gengives med: partier, dvs. ordet haireseis. Ordet er flertal af hairesis, som vi – dog ikke nødvendigvis med helt den samme betydning – kender fra engelsk: heresy. Det andet ord er dokimoi, som gengives på vidt forskellig måde: til at stole på, ægte, prøvet, retskaffen, bestå prøven. Ordet er flertal af dokimos. Det er\net adjektiv (tillægsord) til et verbum (udsagnsord), der betyder noget med at prøve eller teste.\nOrdet hairesis (flertal: haireseis) bruges ni steder i NT. Det ord bruges om farisæernes (ApG 15,5; Act 26,5) og saddukæernes parti (ApG 5,17), dvs. om jødiske retninger, der ikke delte samme lære (jf. ApG 23,6-8), men som i øvrigt også adskilte sig fra hinanden af mange andre grunde: sociologiske og politiske. Af og til kunne de finde sammen, ikke mindst i modstanden mod Jesus (Matt 16,1).\nOrdet bruges også om “nazaræernes parti” (ApG 24,5), dvs. vejen (ApG 24,14), kristendommen, som åbenbart stadigvæk blev anset for en “retning” på linje med farisæernes og saddukæernes. “Dette parti” eller ‘denne retning’ vækker modsigelse alle vegne ifølge ApG 28,22.\nI Gal 5:20 nævner Paulus haireseis som en af kødets gerninger og nævner, at de, som gør sådant, ikke skal “arve Guds rige.”\nPeter nævner i sit andet brev, at ligesom der var falske profeter i folket, vil der i kirken komme falske lærere, som fører haireseis apôleias ind i kirken (2 Pet 2,1). Det sidste af disse to ord (apôleia) betyder enten fortabelse eller ødelæggelse. Disse haireseis karakteriseres på den måde. Meningen er, at de fører til eller er ødelæggelse, fordømmelse eller fortabelse. Det første ord bruges om retninger med falsk lære eller om disse retningers falske lære. Peter beskriver dem også med stor alvor som dem, der fornægter den herre, som har købte dem [med sit blod]. De fører en hastig fortabelse, fordømmelse eller ødelæggelse over sig: tachinên apôleian.\nDet er næppe tilfældigt, at ordet hairesis er afledt af verbet haireô, som betyder ‘tage’ (aktiv) eller ‘vælge’ (medium, også beskrevet som subjektorienteret). Filosoffernes ‘valg’ havde altid noget at gøre med at vælge en bestemt måde at leve på og havde også at gøre med de meninger, som andre tilsluttede sig. Deraf kom det til at betyde en bestemt skoles eller retnings lære (Schlier i TDNT).\nDet var frivilligt at slutte sig sådanne private foreninger. Som det fremgår af Gal 5,20, er hverken ‘retninger’ eller “splittelser” (1 Kor 11,18f) noget, Guds Ånd står bag. Tværtimod står Guds Ånd bag “enhed med fredens bånd” (Ef 4,3). Denne enhed beskrives bl.a. med “én Herre, én tro, én dåb,” hvor tro betyder det, vi tror, dvs. det som er åbenbaret i Skriften og som Helligånden har givet os tro på.\nHvad Paulus derfor siger i 1 Kor 11,19 er, at der må være grupper, som er karakteriseret ved en anden lære og muligvis også andre forskelle. Det må der imidlertid ikke, fordi det er Guds vilje, men for at det kan blive åbenbar, hvem der er dokimoi.\nOrdet parti kan på moderne dansk bruges på mange måder. Man kan tage parti for nogen, og det vil passe godt til 1 Kor 1,12. Alligevel er det nok bedre at tage udgangspunkt i sprogbrugen i NT. I så fald kan man bedst oversætte med ‘retninger’ eller evt. ‘fraktioner.’ Uanset hvordan man oversætter det, er det i al fald vigtigt at forstå, at der er tale om fænomener, som er i strid med enheden i Kristus, med Kristi frelsesgerninger og med dåben til eller i Faderens, Sønnens og Helligåndens navn (1 Kor 1,11-13) og med nadverens væsen (1 Kor 11,20).\nMen det er endnu mere i strid med, hvad Paulus her siger, at lade fem og syv være lige, så man lader, som om disse forskelle ikke eksisterer. Paulus’ ironiske bemærkning kan ikke bruges til forsvar for, at det er i orden med forskellige retninger inden for kristendommen. Men der er da det “gode” ved vranglære, at det gør det muligt at se, hvem der er retlærende. Lad os i den sammenhæng se på, hvad det andet ord betyder.\nTil at stole på?\nDet andet vigtige ord er dokimoi (flertal). 1992-oversættelsen har oversættelsen ‘at være til at stole på.’ Roden af ordet betyder at prøve i betydningen at undersøge eller teste. Ordet (ental) bruges her om dem, som er ‘prøvelige’ eller ‘prøved,’ dvs. de, som der kan underkastes en undersøgelse og blive godkendt. Her er der nogle, der er prøvelige/prøvede (‘dokimoi’), og nogle, der ikke er det. Paulus taler om, at det skal blive åbenbart, hvem der er ‘prøvelige/prøvede.’ Der er splittelser i menigheden i Korinth (1 Kor 11,18). Det gør det muligt at se, hvem der er ‘prøvelige/prøvede.’\nPaulus mener uden tvivl, at man kan stole på dem, der er ‘prøvelige/prøvede.’ Men nåske er det ikke det, der først og fremmest er meningen med ordet dokimos. Man kan også sige, at de, der er ‘prøvelige,’ er ‘ægte’ eller ‘retskafne.’ De har stået imod. 1907-oversættelsens ‘de prøvede’ er sådan set meget tæt på, idet man kan sige, at stridighederne i Korinth har vist, hvem der holder fast ved Guds Ord, og hvem der ikke har gjort det. Men ordet ‘prøvet’ har en klang af fortid over sig. Der kan også være noget fremtidigt over grundtekstens ord. De ‘prøvelige’ er dem, der vil blive fundet at have stået fast. De forskellige oversættelser, jeg har citeret ovenfor, får forskellige sider af dette ord frem. 1992-oversættelsen fokuserer dog måske for meget på det subjektive tillidsforhold i stedet for på det faktiske og det objektive.\n‘Retninger,’ ‘fraktioner’ eller evt. ‘partier’ er ikke noget, der hører hjemme i en menighed (jf. også 1 Kor 1,10ff). Og det er ikke nogen uskyldig sag. Der er nogle, der er ‘prøvede/prøvelige,’ mens der er andre, der altså ikke kan klare at blive underkastet en nærmere undersøgelse. Grundlaget for, hvem der kan og hvem der ikke kan, er ikke noget, vi skal gætte os til. Paulus bruger hele brevet på at vise, hvad Guds menighed skal lære og hvordan de skal leve.\nI sammenhængen er det klart, at Paulus kritiserer gruppedannelserne inden for menigheden i Korinth. Faktisk er hele brevet et opgør hermed. Derfor er Første Korintherbrev aktuelt for enhver menighed. For alle kirker/menigheder formanes til enighed (1 Kor 1,10; Ef 4,1-6).\nSe mine andre blogs om 1 Korintherbrev og nadveren.\nUdgivet 3. september 2007 Skrevet af Georg Adamsen, dr.theol.\nKategoriseret som Bibeloversættelser Mærket 1 Korintherbrev, Ekklesiologi (læren om kirken), Læren, Nadveren


Havskildpadder i Akumal og mayaruiner i Tulum #Mexico 4 - Ruth&Ruth\nHavskildpadder i Akumal og mayaruiner i Tulum #Mexico 4\nfebruar 24, 2014 by ruthogruth Leave a Comment\nMexico har en en rigtig god infrastruktur og det er nemt at komme rundt med offentligt transport. Derfor tog vi på egen hånd bussen til både Akumal og Tulum. Akumal er stedet hvor du kan snorkle fra stranden og opleve havskildpadder. De svømmer i dette område for at spise græs som findes lige udenfor for kysten. Og der var også flere havskildpadder tilstede den dag vi besøgte stedet.\nLidt mere syd for Akumal ligger byen Tulum hvor man kan finde gamle mayaruiner helt tilbage fra 1200-tallet. Ophøjet på en bakke med en fantastisk udsigt udover det caribiske hav ligger de gamle ruiner. Jeg vil klart anbefale at tager man hertil bør man have en guide med. Der er ikke mange informationer på stedet så hvis man ønsker at vide noget mere om stedet, ruinerne, historien og mayafolket er det nødvendigt med en guide. Efter vi havde oplevet Mayabyen Tulum tog vi med en båd hvor vi fik set stedet ude fra vandsiden og tid til at snorkle.\nEr man til flot koral og små og store fisk skal man tage til Puerto Morelo som ligger midt mellem Playa del Carmen og Cancun. Dette er en lille fiskerby, kun meget lidt turistet, hvor man til meget billige penge kan tage med en fisker og hans båd ud at snorkle. Her finder du en undervandsk verden med et smukt bevaret koralrev og et fantastisk dyreliv. En helt rolig verden med et vælg af farver.\nFiled Under: Mexico, post Tagged With: Akumal, havskildpadder, maya, Mayaruiner, snorkling, Tulum\nPrevious Post: « Chichen Itza, Cenote og Izamal #Mexico 3\nNext Post: Mexicanske burgere med hjemmelavet burgerboller »


Kan Man Blive Gravid Lige Før Menstruation Faxe\nKan man blive gravid lige før menstruation Faxe\tBy kan man blive gravid lige før menstruation Faxe\nDating for akademikere Norddjurs Jeg har et spørgsmål, som jeg tænkte om i kunne svare mig på, kan man blive gravid, hvis man har ubeskyttet sex dagen før ens mens. PMS og menstruation - er i vildrede!- Debatter. Det er ligeledes muligt at blive gravid lige efter menstruationen. Man kan benytte en fertilitetskalender til at finde ud af, hvornår man skal dyrke sex for at have størst chance for at blive gravid. Et flertal af kvinder har ægløsning to uger før menstruationen begynder. Facebook twitter google_plus. Når der er ægløsning, er der størst mulighed for at blive gravid. Det vil sige, at man skal undgå at have samleje i perioden lige før og lige efter Derved kan du tælle dig frem hvornår din menstruation starter og hvornår du har ægløsing. Kommune, Esbjerg Kommune, Fanø Kommune, Favrskov Kommune, Faxe Kommune.\nVideos Lets Talk About, bryster, mens & kropsbehåring Formodes være: Kan man blive gravid lige før menstruation Faxe Kan man blive gravid lige før menstruation Faxe\nNår du skriver "en skylle", så tænker jeg, at du synes det er tyndtflydende? Det bedste du kan gøre lige nu er at tage en graviditets test, som du kan få flere steder. Hele ideen med p-piller er jo, at de forhindrer ægløsning i hvert fald for det mesteog det er derfor fuldstændigt ligegyldigt, hvornår du så har sex, for problemer med at komme dating hjemmeside man er på p-piller, så har man ingen cyklus, og ens menstruation, som i øvrigt slet ikke ER en menstruation, men der i mod en kunstigt fremkaldt blødning, bør faktisk komme som et urværk, når man holder den månedlige 7-dages pause. For hvis jeg får min mentruation igen, kan jeg vel umuligt være blevet gravid? Så har du ÆL 2 dage før mens,så er der noget helt galt med dig,og du skal opsøge din læge med det samme,da det bestemt ikke kan betegnes som normalt. Næsten hver fjerde ung bruger ingen prævention første gang, de har samleje.\nDEN USKYLDIGE MORDER KRISTEN DATING DANMARK\nDet er yderst sjældent at menstruationen kommer under graviditeten, men det kan ske. Men det drejer sig nok nærmere om at du skal have lidt øvelse i at spotte det helt rigtige æl slim :- Tusind tak for input og kan ikke få udløsning russisk dating ShandiDK - Måske har din mor haft 2 ægløsninger, eller ikke haft den regelmæssige cyklus hun troede, dog har jeg hørt om kvinder med 2 ægløsninger på forskellige tidspunkter af en måned, men måske det bare er en skrøne. Det er en lille computer som måler to forskellige hormoner i din urin. Jeg ville foreslå, at du ikke tog chancer med den såkaldte sikre periode, men derimod begyndte på p-piller og bruge kondom. Man kan kun blive gravid når man har ægløsning og det har du midt mellem to menstruationer altså ca. Hun kan altså blive gravid ved at have ubeskyttet samleje før sin ægløsning.\nFå svar her 49 Positiv Graviditetstest 47 3D Scanning video Dit fertile vindue er på 6 dage — 5 dage før din ægløsning og dagen hvor du har ægløsning. Hvis du ikke ønsker, at blive gravid, er du simpelthen nødt til at tage det med prævention seriøst. Det er over et år siden jeg holdt op men p-piller. Tidlige tegn på graviditet. En graviditetstest giver dig et resultat i løbet af ti minutter. Dag 19 og frem til ny menstruation.\nKan man blive gravid lige før menstruation Faxe - mente Hele ideen med p-piller er jo, at de forhindrer ægløsning i hvert fald for det mesteog det er derfor fuldstændigt ligegyldigt, hvornår du så har sex, for når man er på p-piller, så har man ingen cyklus, og ens menstruation, som i øvrigt slet ikke ER en menstruation, men der i mod en kunstigt fremkaldt blødning, bør faktisk komme som et urværk, når man holder den månedlige 7-dages pause. Få Min-Maves daglige mail om din og babys udvikling under graviditeten. Når man er på p-piller siger mange, at man er beskyttet de dage man tager pillerne, og i pausen. Læs mere Har du småbørn i hjemmet eller venter du dig - ja, så har du sikkert allerede hørt om HappyHello som tilbyder en kuffert hver cougar dating dk Aalborg hvor du kun betaler indkøbspris for alle dine produkter ud over medlemskabet. For at forklare hvorfor, er det nødvendigt at forstå hvad der skal til, for at det er muligt at blive gravid. Hvis du vælger at købe det online så bør du sikre dig, at det er en anerkendt butik der sælger testen. Pletblødning kan være tegn på ægløsning og kan være efterfulgt af smerter.\n0 thoughts on “Kan man blive gravid lige før menstruation Faxe”\tSkriv et svar Annuller svar\tDin e-mail-adresse vil ikke blive offentliggjort. Krævede felter er markeret med *Kommentar Navn * E-mail * Webside « Previous\nNye indlæg\tBjarne kousholt projektledelse kontaktannoncer\nAldersfordeling i danmark bøsse dating\nKan man blive gravid lige efter sin menstruation håndværker dating\nPrinsesse af blodet datingside for unge


Nora Sina: "Jeg skal uden tvivl snakke tysk med min datter" | TV SYD\nNora Sina: "Jeg skal uden tvivl snakke tysk med min datter"\nGenforeningen 1920 er ikke kun en fortælling om, et land der bliver genforenet, men det er også en mindretalsfortælling der skildrer to kulturer.\n26-årige Nora Sina fra København er en del af det tyske mindretal i Danmark.\n07. feb 2020, kl. 13:20 Bemærk: Artiklen er mere end 30 dage gammel\nGrænse-pendler kaldte hun sig. Med et brændende dansk/tysk pendlerkort i lommen og en familie som boede på begge sider af grænsen, har Nora Sina en identitet som stråler af grænseværdier. Passet var dansk, men rødderne var tyske. Det er et liv fyldt med mindretalsfortællinger og flersprogethed.\n- Det fede ved at kunne begge sprog og bo i grænselandet er, at man kan tage det bedste fra begge verdener, siger Nora Sina med et grin.\nNora Sina, 26 år, læser sin kandidat i Statskunstskab på Københavns Universitet. Hun er pt. på barsel med sin danske kæreste. Nora kommer fra Sønderjylland, hvor hendes familie stadig er bosat. Hun har gået i tysk børnehave i Feldsted, tysk skole i Gråsten og Sønderborg, og på det tyske gymnasium i Aabenraa.\n- Jeg føler, at jeg har været i den fede ’kombi’ i mindretallet. Jeg er ligesom kommet i danske kredse, hvor jeg har spillet håndbold og fodbold i danske klubber, men er gået på mindretalsskoler. Så vi har ikke været sådan helt mindretalsisoleret som det godt kan ske nogle gange.\nNora Sina spiller håndbold i, hvad hun selv kalder, en mindretals/sønderjysk håndboldklub i København ved navn "SG MOJN". Noras mor er en del af mindretallet, men hendes far er tysker. Dette har betydet, at Nora måtte rejse meget over grænsen for at spille håndbold og besøge familie og venner.\n- Jeg har været en form for grænsependler.\nDen danske og tyske kultur i barndomshjemmet\nI Noras barndomshjem talte de både tysk og sønderjysk. På grund af hendes families kulturelle blanding føler Nora sig både som dansk og tysk.\n- Det fede ved at kunne begge sprog, og bo i grænselandet er, at man kan tage det bedste fra begge verdener. Jeg elsker når tingene bliver mixet, så man ikke lever parallelt, men man kan godt tænke sammen.\n- Det er sjovt fordi jo mere, at jeg fysisk og mentalt er kommet væk fra grænsens mindretal, på den måde, at jeg er flyttet derfra og ikke til hverdag er en del af det, jo mere går det op for mig, hvor både fedt og vigtigt at det egentlig er. Det gjorde jeg ikke som barn, siger Nora Sina.\n- Man kan sætte sig ind i flere kulturer og være en del af flere kulturer. Nu er jeg lige blevet mor i september, og jeg skal uden tvivl snakke tysk med min datter og prøve at give det videre, selvom hun ikke kommer til at vokse op som en del af det.\nHun er ved at anskaffe sig et tysk pas, fordi hun mener, at passet har en følelsesmæssig værdi. Denne værdi er blandt andet grundet i, at hun generelt kun har haft positive oplevelser med at være en del af mindretallet. Men alt har ikke kun været nemt.\n- Nede i den lokale landsby, hvor man var den eneste fra mindretallet, kunne det godt være lidt svært. Jeg spillede fodbold i Kværs, og som barn kunne det godt være svært at forklare de andre børn, hvorfor man ikke lige gik på den samme skole som dem. Som 12-årig vil man gerne være ligesom alle andre og passe ind. Så det kunne godt være lidt besværligt at forklare andre 12-årige om mindretalshistorien. Det var ikke et problem, men jeg kan huske, at jeg skabte min egen fortælling, faktisk et lille foredrag, om mindretallet.\nFortællingen om mindretallet handler også om forholdet mellem Danmark og Tyskland. Nora Sina mener, at forholdet mellem landende er godt, men hun mener også, at landende kunne arbejde mere på deres fælles værdier. Hun siger, at Danmark og Tyskland står for noget helt specielt som hænger sammen med fortællingen om genforeningen og grænselandet.\n- Man har i Danmark en fortælling om, at man kan have mindretal, og at grænser ikke betyder så meget længere. Man kan have flersproglighed. Det er symbolsk!\nHun mener, at specielt Danmark desværre sender nogle lidt pinlige signaler, når de opsætter et vildsvinehegn og en grænsekontrol.\n- Det er meget mod den ånd, som jeg synes mindretallet og grænseområdet står for, hvilket er muligheder og fællesskab.\nGenforeningen 2020 og det tyske mindretal\nMen hvad mener Nora Sina fra det tyske midnretal egentlig om fejringen af Genforeningen 2020?\n- Fejringen af Genforeningen 2020 er lidt en anden ting som mindretalsborger, fordi man rent historisk ikke bliver genforenet. Det er en anden sag, når man ikke er pure dansk, men jeg synes, at den del skal man huske at fortælle. At mindretallet opstår dér. Det er sindssygt fedt og vigtigt at man sætter fokus på genforeningen, fordi mindretallets historie også bliver fortalt.\n- Der er nogen fra mindretallet der synes, at man skal kalde det en venskabsdag i stedet, men jeg synes ikke, at det handler så meget om ordkløveri eller om det er en dansk, tysk eller kongelig dag. Det er lidt synd, at det skal gå op i sådan nogle ting i stedet for bare at sige - hey nu har vi et år, hvor vi har mulighed for at fortælle historien - Vi har mulighed for at fortælle flertalsdanskerne og flertalstyskerne om, hvad der sker dernede i dag og for 100 år siden.\nNora Sina skal selv deltage i flere genforeningsarrangementer i både København og i Sønderjylland, og hun har købt bogen ”Sigurd Barrett fortæller om genforeningen”, som hun vil bruge til at lære hendes datter om genforeningshistorien og dét at være en del af mindretallet.\nSe “Gæstebuddet i Gram”: - Jeg glemmer aldrig den her aften. 6 retter vi laver i Danmark, som du (måske) ikke vidste var tyske 8 vigtige personer i Genforeningens historie


Arbejdsskadeforsikring til medarbejdere | Erhverv\nFå op til 15 % med\nArbejdsskadeforsikring – hvis medarbejderne kommer til skade på jobbet\nHvordan dækker arbejdsskadeforsikringen?\nArbejdsskadeforsikringen dækker, hvis dine medarbejdere kommer til skade i arbejdstiden. Skaden skal opstå pludseligt eller inden for fem dage efter en hændelse eller påvirkning fx et fald, løft eller en traumatiserende oplevelse. Det er lovpligtigt at forsikre sine medarbejdere med en arbejdsskadeforsikring.\nHar du din egen virksomhed? Så skal du have en arbejdsskadeforsikring for indehavere. Her er du dækket, hvis du kommer til skade på arbejdet.\nTryg Tilbage - få hjælp, når uheldet er ude\nSom en del af forsikringen, får du Tryg Tilbage. Det træder i kraft, hvis du kommer til skade på jobbet, og prognosen er på over 5 uger. Her hjælper vi dig, så du bedst og hurtigst muligt kan komme tilbage på arbejdet.\nSærlige fordele i arbejdsskadeforsikringen\nSikring af medarbejderes fremtid\nDu sikrer dine medarbejderes fremtid efter en skade og overholder lovkrav.\nSker skaden, får både virksomheden og dine medarbejdere en bred palette af hjælp, hvor formålet er at få medarbejderne tilbage på arbejde efter en skade.\nEn del af Tryg Business\nVælg flere forsikringer og få samlerabat på op til 15 %. Som Tryg Business-kunde får du med forsikringen også adgang til Online APV.\nHvilke medarbejdere skal du forsikre?\nDem skal du forsikre med den lovpligtige arbejdsskadeforsikring:\nAlle ansatte. Som arbejdsgiver har du pligt til at have en arbejdsskadeforsikring for hver medarbejder, du har ansat. Uanset om medarbejderen er lønnet eller ej eller kun arbejder få timer om ugen - og uanset om det er en midlertidig eller varig ansættelse.\nDirektører i et ApS og et A/S skal også være dækket af en arbejdsskadeforsikring. Det samme gælder for aktionærer og anpartshavere, hvis de arbejder i virksomheden.\nFamiliemedlemmer. Arbejder familie til arbejdsgiveren i virksomheden, og kan deres arbejde sidestilles med de øvrige ansattes, skal hvert familiemedlem også være dækket af en arbejdsskadeforsikring.\nAu pair. Har du en au pair ansat i din virksomhed, skal du ud over arbejdsskadeforsikringen også købe en fritidsulykkesforsikring og en au pair-forsikring, der dækker hjemtransport ved alvorlig sygdom og død. Læs mere om au pair-forsikring.\nFå rabat med Tryg Business\nForsikringen her er en del af Tryg Business. Det betyder, at hvis du samler dine erhvervsforsikringer hos os, kan du få op til 15 % i rabat og adgang til særlige services.\nDem skal du ikke forsikre med den lovpligtige arbejdsskadeforsikring – men de kan forsikres på anden vis:\nSelvstændige erhvervsdrivende og medarbejdende ægtefæller har ikke pligt til at have arbejdsskadeforsikring. I stedet kan du og din ægtefælle sikre jer med en arbejdsskadeforsikring for indehavere.\nEjere i I/S og K/S har ikke pligt til at have arbejdsskadeforsikring, men kan i stedet sikre sig med en indehaverarbejdsskadeforsikring.\nPersoner, der arbejder i privat husholdning eller i privat tjeneste i sammenlagt mindre end 400 timer om året, skal heller ikke være dækket af en arbejdsskadeforsikring. Har du au pair i dit hjem, skal du sørge for at have en au pair-forsikring.\nSådan beregnes det årlige indeks\nArbejdsskadeforsikringer indeksreguleres årligt. Her kan du læse, hvordan vi beregner det årlige indeks, og hvad det betyder for din pris i 2021.\nIndekseringen beregnes hvert år på baggrund af udviklingen inden for tre parametre:\nDanmarks Statistiks lønindeks\nAntallet af tilkendelser af erhvervsevnetab*\nDen gennemsnitlige erhvervsevnetabsprocent*\n*) Det er Arbejdsmarkedets Erhvervssikring, der træffer afgørelser om tilkendelse af erhvervsevnetab - ikke forsikringsselskaberne.\nBetydning for 2021\nI årene frem mod 2020 har der været en stigning i alle parametrene. Særligt er antallet af tilkendelse af erhvervsevnetab steget markant den seneste periode. Det betyder, at arbejdsskadeforsikringer indeksreguleres med 6,68 % i 2021.\nDu betaler arbejdsmiljøafgift på forsikringen\nAfgiften skal sikre, at arbejdsgiverne sørger for et sikkert og sundt arbejdsmiljø. Staten offentliggør afgiften hvert år over sommeren. Den beregnes ud fra et fast bidrag fra branchen, samt 2 % af tilkendte erstatninger for varige mén og erhvervsevnetab. Beløbet fastsættes for det enkelte selskab for det kommende år på baggrund af et estimat, da andelene opgøres ud fra tilkendte godtgørelser i året lige op til opkrævningen.\nDin pris indeholder gebyrer til AES\nArbejdsmarkedets Erhvervssikring (AES) er den offentlige myndighed, som behandler og opgør alle arbejdsskader. AES er finansieret gennem betaling fra forsikringsselskaber, og Tryg betaler derfor et gebyr pr. arbejdsskadesag, de behandler for os. Størrelsen af gebyret fastsættes af AES.\nArbejdsskadeforsikringen dækker dine medarbejdere, hvis de kommer til skade i arbejdstiden.\nDe ansatte får dækket:\nPrisen for en arbejdsskadeforsikring udregnes ud fra virksomhedstype, branchekode og virksomhedsstruktur.\nVi tager her højde for din virksomheds ansatte, der kunne være fordelt i diverse afdelinger som f.eks.:\nVil du vide mere om hvad prisen er for lige præcis din virksomhed, kan du kontakte os og få et tilbud.\nHvor kan jeg se, hvilke forsikringer der ellers vil passe til min virksomhed?\nDu kan nemt få overblik og finde relevante forsikringer ved at klikke dig videre ind til Erhvervsguiden. Her kan du blive klogere på de forsikringer, vi anbefaler til en virksomhed som din. Du kan enten taste dit cvr-nummer ind og få målrettede anbefalinger - eller overordnet se, hvilke forsikringer virksomheder i din branche typisk har.\nHvornår skal jeg have en arbejdsskadeforsikring?\nHar du medarbejdere ansat i din virksomhed, skal du også have en arbejdsskadeforsikring. På den måde passer du godt på de ansatte, hvis de kommer ud for et uheld i arbejdstiden.\nBehøver jeg at forsikre mine ansatte?\nJa - som arbejdsgiver er det lovpligtigt at forsikre sine ansatte. Det er uanset om medarbejderen er lønnet eller ej, eller hvor mange timer, medarbejderen arbejder om ugen. Det gør heller ikke nogen forskel, om ansættelsen er fast eller midlertidig.\nSkal jeg have en arbejdsskadeforsikring, hvis jeg er selvstændig?\nHvis du har din egen virksomhed, er det en god idé at have en arbejdsskadeforsikring for indehavere. Så er du også selv dækket, hvis der skulle ske et uheld, mens du er på arbejde.\nBetingelser - Arbejdsskadeforsikring\nProduktinformation - Arbejdsskade\nFakta - Arbejdsskadeforsikring\nTerms and conditions - Workmen’s Compensation Insurance\nTag vores guide og få et overblik over, hvilke forsikringer din virksomhed har brug for.


Velkommen til klub k - klub k - eksklusivt for k-folk\nVelkommen til klub k\nklub k er for dig, der arbejder med kommunikation og marketing og gerne vil have ny viden og inspiration. Her får du næret din faglige udvikling på seks årlige klubmøder med højaktuelle emner – og så får du en masse nye relationer med kommunikationsfolk som dig selv.\nVil du være blandt de første, der får besked, når tilmeldingen til 2023 åbner, er du meget velkommen til at tilmelde dig nyhedsbrevet.\nNye vinkler og indsigter på seks årlige klubmøder, hvor vi med ekspertoplæg og debatter sætter fokus på højaktuelle emner.\nUdvidet dit netværk med en masse kommunikationsfolk, som sidder med nogle af de samme udfordringer som dig.\nEn invitation ind i et lukket online fællesskab, hvor der er kort vej til råd og sparring.\nStor grad af indflydelse på det fremadrettede program, da klub k er et uafhængigt koncept, som er til for medlemmerne.


Trådløst internet virker dårligt. - Hardware & Tilbehør - Tweak.dk\nsøndag, 30. januar 2011, 12:59\nHej vi har i det lille hjem udskiftet alle de grimme kabler med et trådløst net, MEN det virker rigtig dårligt!\nJeg mistænker lidt Routeren som min far var nede og købe hos den lokale hardware pusher, der sagde at det var LIGE den vi skulle bruge.\nDet er følgende router: ICIDU 150N\nDen blev så købt til 355kr, hvilket er overpris når man kigger på netpriserne. (men vi havde desværre intet forstand på dette)\nRouteren var meget besværlig at sætte op og det tog mig over en time, før det var krypteret og fundet på alle computere.\nInternettet går tit ned efter vi har købt denne router, og forbindelsen er MEGET langsom til de computere der står længst væk. (4-5m igennem en væg)\nI hjemmet har vi 3 Bærbare, 2 Stationære og en PS3 der kører på nettet, som er såvidt jeg husker 10mbit fra Telenor.\nPå de stationære er der installeret USB netkort, da der ikke var plads til et "rigtigt" netkort i dem.\nTrendnet 150Mbps mini USB adapter. (også købt hos den lokale sælger.)\nSelve øvre etagen hvor computerne bliver brugt 99% af tiden er på 40 kvadratmeter.\nDet er ved at være nogle måneder siden at routeren er blevet købt, så 14 dages returret kan ikke bruges...\nMen hvad skal vi gøre/købe?\nJeg håber at der er nogen der kan hjælpe lidt\nsøndag, 30. januar 2011, 13:19\nHer er lidt basics der måske kan hjælpe dig på vej\nsøndag, 30. januar 2011, 13:37\nTak, men det kan vel ikke betale sig at købe ekstra antenner, boostere og extendere, når routeren i forvejen ikke virker optimalt?\nsøndag, 30. januar 2011, 13:45\nÆrligt talt tror jeg det er noget værre ragelse din far har købt (så nu har jeg sagt det )\nMen du kan stadigvæk prøve nogle forskellige ting, du kan meget passende prøve at starte med at forbedre sende styrken på det trådløse netværk:\nStart med at flytte routeren væk fra væggen hvis den står tæt op af denne og placer den gerne lidt højt, hvis det er muligt.\nDet hjælper ofte at smide et USB forlænger kabel mellem USB dongle og computer(men ikke for langt, 1m burde være fint), så man kan få antennen lidt væk fra metal kabinettet som naturligvis ikke giver optimale vilkår for signalet.\nHvis dette ikke hjælper kan du prøve at se hvad du kan gøre på software siden, det kan hjælpe at installere nyere drivers, gerne fra fabrikanten af chippen der sidder i donglen. (hvis du er i tvivl om hvilken fabrikant det er så prøv at finde produkt nr., så kan vi prøve at se hvad vi kan finde ud af)\nSå vidt jeg kan se har ICIDU ikke frigivet nogen firmware opdateringer til routeren (og jeg tvivler på at de nogensinde gør det, ligner det billigste klistermærke vare), så der er ikke meget du kan gøre det umiddelbart.\nDu kan dog prøve at ændre indstillingerne på hvilken trådløs kanal der bliver brugt, men det burde ikke gøre den store forskel hvis der ikke er så mange andre trådløse netværk i nærheden.\nDu har ikke skrevet om nettet går ned for alle computere samtidigt eller om det bare er nogle enkelte der oplever det, men det har også relevans.\nEr nogen af computerne stadigvæk forbundet med kabel? i givet fald oplever de(n) også udfald? Hvis ikke, så prøv at forbinde en computer med kabel (sørg for at deaktivere det trådløse) til routeren og se om problemet vedvarer.\nInden du/i køber noget som helst, bør i nok prøve at låne en trådløs router af en kammerat eller andet og se om det hjælper. Det er nemligt muligt at pga. husets opbygning er der døde zoner hvor signalet bare ikke kan gå godt igennem, der kan man prøve alternativer såsom powerline netværk (dvs. netværk der bruger el ledningerne).\nsøndag, 30. januar 2011, 13:47\nDet tvivler jeg også stærkt på, det ligner en guide til at få trådløst netværk til at fungere i kæmpestore amerikanske huse\nsøndag, 30. januar 2011, 14:14\nsøndag, 30. januar 2011, 14:32\nExhibit a) Blondinen er meget sød at se på\nExhibit b) Der er nogle gode basic tips i videoen og lidt valgmuligheder som han kan benytte sig af\nExhibit c) Pointen var, at det kun tog mig 10 sekunder at finde videoen - Det er et kendt problem og der findes mange løsningsforslag på Google\nsøndag, 30. januar 2011, 14:43\nKan ikke se relevans i dit link, om du mener det eller ej.\nDer er mange ting, som kan spille ind, når man roder med trådløs. Men jeg tror også routeren er problemet.\nHer til har jeg selv kæmpet med Telenor, og deres bras af en forbindelse,\nVirker dit net tilfredsstillende, når du bruger det kablet?\nEr der forstyrrende aspekter i huset som betonvægge/betondæk, trådløse telefoner, gamle vægge med hønsetråd på træet i væggene.\nHvordan er det sat op. Her tænker jeg på fra indgangs stikket og til router. Er det med en selvkøbt router koblet i røven af Telenor modemmet, eller er der andet mellemled?\nHar du tjekket for omkringliggende netværk ikke benytte samme kanal som du selv bruger?\nBruger du torrents, som kan oprette en slem røvfuld udgående forbindelser, og dermed smider den trådløse forbindelse i jorden?\nSynes der mangler mere info fra dig omkring opsætning samt hvad du evt. allerede har prøvet.\nsøndag, 30. januar 2011, 14:44\nHer er lidt opfølgende info.\n-Det er Alle computerne der oplever udfald, dog er det dem længst væk 4-5m der kører dårligst og har flest udfald.\n-Ingen af nævnte computere har ledning til routeren. Routeren står i det rum, hvor internettet kommer ind i huset, den står på skrivebordet som vel er en meter i højden.\n- Hvad er donglen?\n- Alt virkede fint, da vi havde en almindelig router. - Nu er alle ledninger desværre fjernet, så der er ikke mulighed for at tilslutte kabler igen. (det kræver nye kabler og nye huller i væggene)\nHvis det nu er muligt at få pengene tilbage for routeren + 2 USB stik.\nHvad skal jeg så købe? (Det her sæt har stået i ca. 500kr samlet, og vi skal helst ikke meget over)\nsøndag, 30. januar 2011, 14:45\nHov dobbel post - Fordi nettet gik ned\nDette indlæg er blevet redigeret 1 gange, senest redigeret af "S.STAACK" (30.01.2011, 14:46)\nsøndag, 30. januar 2011, 14:52\n- Ingen betonvægge, det er pap eller gips.\n- trådløse telefoner er der kun i underetagen.\n- det er sat op på følgende måde: Indgang fra vægggen --til-- boks/moden fra Telenor/tele2 ----til-- ICIDU Router.\n- Kan kun svagst finde et par andre netværk, men jeg tror ikke at de har nogen indflydelse.\n- Bruger ikke torrents.\nsøndag, 30. januar 2011, 14:54\nDu kan vel tage 1-2 maskiner ind til Routeren, og kable dem på. Det er mere for at udelukke det kun er på trådløs\nsøndag, 30. januar 2011, 14:55\nAlt er relevant, når det er på trådløs.\nEr der aktiveret DHCP på Telenor modem samt på den router?\nsøndag, 30. januar 2011, 15:06\nDongle = dine USB wifi sticks fra trendnet\nDet er stadigvæk godt at finde ud af om det er selve din internet forbindelse der ryger eller om det er den trådløse, TDC har f.eks. for tiden store problemer med smeltevand som gør at mange har ustabile forbindelser. Den bedste måde er at tage en computer forbinde den direkte til Telenors router med kabel, hvis det ikke falder ud burde du kunne udelukke det.\nTelenor kører kun med routere, så som SSDF er inde på kan det give problemer hvis der er to DHCP servere på samme subnet, det vigtigste er at sørge for at forbindelsen fra Telenor routeren går ind i WAN/Internet/Modem/etc porten og ikke bruger en af LAN portene (med mindre DHCP serveren på ICIDU routeren er slået fra).\nJeg tror det værste i denne sammenhæng er den trådløse router, første prioritet burde være at få købt en ordentlig router, det er muligt at trendnet donglerne kan fungere fint.\nsøndag, 30. januar 2011, 15:09\nJeg ville starte med at finde ud af, om det kun er trådløs der smider forbindelsen.\nTror også du har 2 x DHCP kørende\nsøndag, 30. januar 2011, 15:14\n-Jeg vil prøve at sætte kabler til en bærbar eller 2.\n-Hvad er DHCP ? Hvis man skal sætte noget op på ICIDUen skal man ind på en hjemmeside, der kører så dårligt og langsomt så i tror det er løgn.\n- Telenor modemet er en ZyXEL Prestige 2000 Series, vi har kørt med en del år. (fik den fra Tele2).\n-Jeg er meget tæt på bare at udskifte routen/dongles til noget ordenligt. - Men hvad skal jeg dog vælge?\nsøndag, 30. januar 2011, 15:16\nDHCP står for "Dynamic Host Configuration Protocol". DHCP bruges en service på en server og har til formål at konfigurere en klient's TCP/IP indstillinger automatisk når maskinen starter op. Serveren kan udsende IP-adresse og netmaske (subnet mask) til klienten, IP-adresser på DNS servere, default gateway, tidsservere, WINS servere etc.\nDHCP serveren kan tildele IP-adressen statisk, så klienten altid får den samme IP-adresse. I dette tilfælde er IP-adressen bundet til klientens netkort via dettes MAC-adresse. DHCP serveren kan også tildele adressen flydende; i dette tilfælde tildeles klienten en tilfældig IP-adresse fra DHCP serverens adresse pool.\nDu må IKKE have omtalte aktiveret på begge enheder!\nVent nu med at handle nyt før vi har klarlagt andet\nDette indlæg er blevet redigeret 1 gange, senest redigeret af "KeyzerSoze" (30.01.2011, 15:16)\nsøndag, 30. januar 2011, 15:44\nDet må han sådan set godt, det er bare suboptimalt. Det primære er at kablet fra telenors router skal gå ind i den rigtige indgang på ICIDU routeren(jeg har nævnt det tidligere), ellers kan man risikere problemer.\nMed hensyn til skift af router:\nNu er 500kr ikke noget budget der giver noget særligt kvalitet, men som sagt det primære bør være at skifte routeren ud med noget fra en fabrikant der i det mindste laver rimelige firmwares.\nEt billigt bud er denne d-link: LINK\nsøndag, 30. januar 2011, 15:47\nKorrekt, men han tager muligheden ind for en broadcast storm.\nDet vil 100% give problemer på et tidspunkt.\nSynes bare vi skyder i blinde ligenu\nsøndag, 30. januar 2011, 16:20\nDet er nok også rigtigt nok, uanset hvad er der en masse som vi har skrevet som OP bør prøve før han køber noget andet.


Verdens største vindmølleproducenter ruster sig til kampen om de gyldne ordrer i Nordsøen.\nTirsdag d. 19. april 2011, kl. 05.00\nOpdateret mandag d. 04. juni 2012, kl. 02.12\nDen globale vindindustri tænker stort. Med en nært forestående introduktion af ny havmølle på seks megawatt (MW) melder den tyske industrigigant Siemens sig for alvor i koret af vindmølleproducenter. Førende selskaber som danske Vestas, amerikanske General Electric, tyske Nordex, sydkoreanske Doosan og flere kinesiske producenter satser på udvikling af megakraftværker til opstilling til havs.\n»Vi vil installere den første prototype på en seks MW-maskine i løbet af sommeren i år,« siger salgsdirektør Jaroslaw Smialek hos Siemens AG i Hamborg.\nI hovedsædet for koncernens salg af vindmøller i Europa glæder man sig til opførelse af den første prototype på seks MW i løbet af få måneder. Det vil ifølge salgsdirektøren ske i Vestjylland. Prototyper af møllen skal testes grundigt, før Siemens beslutter at markedsføre sit nye superprodukt.\n5.000 vindmøller i Nordsøen\nFørende mølleproducenter i branchen ruster sig til at være klar til ræset om de gyldne ordrer, når Storbritannien fra cirka 2015 begynder på den helt store udbygning af offshoreparker ud for sine kyster. Det gælder om at være med i gamet, når offshoreparker på 32 gigawatt eller 32.000 megawatt fra 2015-2025 bliver udbudt af energiselskaber. Hvis alle møller er på seks MW, ville det svare til 5.000 møller. Den samlede udbygning af offshoreparker i denne runde ventes at løbe op i mere end 840 milliarder kr.\nVestas er først klar med sin monstermølle i fjerde kvartal næste år. Dermed kommer en af verdens førende producenter af grøn klimateknologi via det danske datterselskab Siemens Wind Power med hovedsæde i Brande, der i øjeblikket verdens største producent af havmøller, sin nærmeste konkurrent på offshoremøller i forkøbet.\nHvis heldet og timingen er med Siemens, kan virksomheden i løbet af de kommende tre år markedsføre og opstille sine første nye megamøller før Vestas. Vestas’ koncernchef Ditlev Engel meldte i slutningen af marts ud, at koncernen regner med at opføre de første syv MW-prototypemøller i fjerde kvartal 2012. I begyndelsen af 2015 planlægger Vestas at begynde serieproduktionen, hvis der er opbygget en ordrebeholdning, der berettiger til store investeringer i nye produktions- og samlefaciliteter for at kunne bygge store møller.\nSiemens’ nye havmølle er dobbelt så stor som deres første gearløse mølle på tre MW. Den har navnet SWT-3.0-101. Til trods for sin størrelse vejer seks MW-møllen mindre pr. megawatt end en konventionel mølle, takket være en teknologi med en generator uden gear, direct drive. De første tre MW-møller er solgt, og Siemens satser på, at det kommercielle salg af denne mølletype for alvor kommer i gang i år. Siemens har siden 2007 arbejdet på udvikling og design af gearløse turbiner. I slutningen af 2009 opsatte Siemens sin første prototype af en gearløs vindmølle på tre MW ved Brande i Jylland.\n»Vi ønsker først og fremmest, at vores vindmølleproduktion er profitabel, men også at være pionerer i industrien. Vi regner med at underskrive kontrakter med de første kunder på installation af seks MW-møller i løbet af de næste tre år,« siger salgsdirektør Jaroslaw Smialek.\nVestas' kæmpemølle sendes til Belgien\nVestas topchef lover ny jobfest\nJa, størrelsen betyder noget\nVestas-aktien i heftig marts-optur